KRIVOKAPIĆEVI SDP-OVCI U ODBRANI LIKA I DJELA NARKO-BOSOVA I BJEGUNACA SA INTERPOLOVE POTJERNICE — Bosnjaci.Net\nKRIVOKAPIĆEVI SDP-OVCI U ODBRANI LIKA I DJELA NARKO-BOSOVA I BJEGUNACA SA INTERPOLOVE POTJERNICE\nObjavljeno: 13. May 2010. 18:05:22\nKako Krivokapićev SDP može u Pljevljima biti na zajedničkoj listi sa DPS-om, i kako može dozvoliti da im predvodnik na pljevaljskim izborima bude Filip Vuković, isti onaj koji tvrdi da je priča o kokainskom švercu pretjerana, te da je Darko Šarić dobar momak i da on tog bjegunca ne bi nikada prijavio niti odao!?\nMafijaša i narko dilera Darka Šarića štiti Đukanovićeva privatna država Crna Gora\nSDP-ovac Filip Vuković saučestvuje u odbrani lika i djela narko-bosa i bjegunca od Interpolove potjernice\nLicemjerno je i neodrživo da se SDP u Podgorici predstavlja kao “ČIST IZBOR”, a da u Pljevljima, u koaliciji sa Filipom Vukovićem, taj isti SDP saučestvuje u odbrani lika i djela narko-bosa i bjegunca od Interpolove potjernice.\nSvojom jučerašnjom izjavom, nosilac liste DPS-SDP-LP je tu koaliciju, koja se navodno zalaže “ ZA EVROPSKA PLJEVLJA”, jasno definisao kao “kokainsku koaliciju”, čiji je glavni zadatak da sačuva vlast, i da od Pljevalja napravi sigurno utočište za Darka Šarića i za druge zaslužne i uspješne pljevaljske mafijaše. A Šarić će, tome se nada Filip Vuković, ovu podršku znati da cijeni, i pomoći će mu u ovoj predizbornoj kampanji!\nSvakome ko je elementarno pošten ovo bi moralo biti dovoljno da odmah napusti tu “kokainsku koaliciju”, i to su SDP i njegov lider dužni da odmah urade. Ako ipak ostanu u Šarićevoj pljevaljskoj koaliciji, tada će biti jasno da i Krivokapić ćuteći misli ono što Vuković glasno govori – da je Darko Šarić dobar momak, i da ga Ranko, Filip, i Popovićeva Liberalna Partija, ako 23.maja pobijedi, neće nikome odati niti izručiti!\nDali je to koncept za koji se zalaže Krivokapić - da privredni razvoj Pljevalja bazira na Šarićevom kokainskom biznisu? Dali su to “ EVROPSKA PLJEVLJA” koja SDP, skupa sa DPS-om i Liberalnom partijom, navodno želi da izgradi?\nTužna je ova pljevaljska epizoda SDP-a, partije koja je 90-ih branila pljevaljske Bošnjake od paravojske Čeka Dačevića i Filipa Vukovića. Danas se SDP ulaguje Šariću i nada se njegovim parama, sa kojima će pokušati da iste te pljevaljske Bošnjake privoli da glasaju za njihove sadašnje koalicione partnere – istog onog Čeka i Filipa! Tako se ne grade evropska Pljevlja, to nije put napretka već put ponižavanja jednog naroda, izolovanja i upropaštavanja jednog grada, i put nestajanja jedne nekada časne i ponosne partije, za Koaliciju “BOLJA CRNA GORA” Koča PAVLOVIĆ, član Predsjedništva PZP.\n» PISMO KOČE PAVLOVIĆA ČELNICIMA AGENCIJE ZA ZAŠTITU LIČNIH PODATAKA U CG\n01. May 2010 18:13


Novo nasilje na protestima u Hongkongu, policija bacala suzavac - Svet - Dnevni list Danas\nPočetna » Svet » Novo nasilje na protestima u Hongkongu, policija bacala suzavac\nNovo nasilje na protestima u Hongkongu, policija bacala suzavac\n1Piše: Beta-AP 21. jula 2019. 21.57 Izmenjeno: 22.07\nFoto: Beta/AP/Andy Lo (Arhiva)\nBacanje suzavca na demonstrante najnoviji je sukob policije i građana koji više od mesec dana izlaze na ulice protiveći se predlogu zakona o izručenju i tražeći reformu izbornog sistema u toj autonomnoj kineskoj teritoriji.\nGlavni zahtev današnjeg protesta bila je nezavisna istraga policijske oštre taktike na prethodnim protestima.\nProtestna šetnja je bila mirna kada su demonstranti stigli do tačke do koje je policija odobrila protest, ali su hiljade okupljenih nastavile dalje, ka distriktima u kojima su najvažnije vladine zgrade i kompanije.\nStigli su i do takozvane Kancelarije za vezu koja u Hongkongu predstavlja kinesku komunističku vladu. Tu zgradu su gadjali jajima, a sigurnosne kamere na njoj isprskali su sprejom. Nacionalni grb Kine, koji se nalazi na prednjem delu te zgrade, ofarbali su crnom bojom.\nKineska državna televizija objavila je saopštenje Kancelarije za vezu koja ja navela da su demonstranti „otvoreno doveli u pitanje autoritet centralne (kineske) vlade i dotakli krajnju tačku principa jedna zemlja, dva sistema“.\nFoto: Beta/AP/Vincent Yu\nPolicija je kasnije bacala suzavac na demonstrante kako bi ih rasterala. Demonstranti su se raspršili, a neki su se ponovo uputili ka poslovnom distriktu. Policija koja je ostala na ulicama, sa štitovima, navela je da su demonstranti bacali kamenice i molotovljeve koktele na njene pripadnike i napali centralnu policijsku stanicu.\nHongkonški mediji objavili su video snimak na kojem se vidi kako maskirane osobe napadaju putnike u metrou. Među putnicima su bili demonstranti u prepoznatljivoj crnoj odeći i žutim šlemovima. Napadači su bili obučeni u belo i imali su fantomke na glavi. Učesnici jučerašnjeg kontra-protesta, održanog u znak podrške policiji, nosili su belu odeću.\nOrganizatori protesta saopštili su da je danas na ulice izašlo 430.000 ljudi, dok je policija navela da ih je u udarnom periodu bilo 138.000.\nMasovni protesti počeli su u prvoj polovini juna zbog predloga zakona o ekstradiciji kojim je predvidjao izručenje osumnjičenih Pekingu. Protivnici tog zakona navode da prava osumnjičenih u kineskom sistemu ne bi bila poštovana.\nŠefica vlade Hongkonga Keri Lam proglasila je taj predlog zakona mrtvim, ali su demonstracije nastavljene zbog njenog odbijanja da ga zvanično povuče, dok mnogi traže njenu ostavku.\nKada ga je 1997. godine Velika Britanija predala Kini, Hongkongu je garantovano pravo da narednih 50 godina zadrži sopstveni socijalni, pravni i politički sistem, po formuli „jedna zemlja, dva sistema“. Medjutim, vladajući kineski komunisti sve više odstupaju od tog dogovora i insistiraju na izmenama zakona, nepopularnim u Hongkongu.\nDemonstracije, Honkong, nasiljeHongkong -\n22. jula 2019. u 10.02\nKad drug Si vidi americku zastavu?


Protest na Vračaru zbog rušenja zgrade u Vidovdanskoj, traži se ostavka Vesića – DnevniZurnal\nProtest na Vračaru zbog rušenja zgrade u Vidovdanskoj, traži se ostavka Vesića\nby admin 01/08/2021, 14:18 1.6k Views\nPredstavnici nekoliko opozicionih stranaka okupili su se ispred zgrade Gradske opštine Vračar u Beogradu zahtevajući ostavku zamenika gradonačelnika Gorana Vesića i nadležnih u toj opštini, koji su odobrili građevinsku dozvolu investitorima u Vidovdanskoj ulici, gde su radnici na gradilištu potkopali temelje susedne zgrade i urušili je.\nFunkcioner Socijaldemokratske stranke Konstantin Samofalov rekao je da 15 dana od urušavanje zgrade u Vidovdanskoj nema odgovora „ko stoji iza investitora sa osnivačkim kapitalom od 1.000 dinara i čiji su računi u blokadi“.\n„Zdrav razum nam govori da ovo nisu pravi investitori, već neki drugi i pozivamo policiju da utvrdi ko su pravi investitori, jer se ovde na Vračaru zna da ne može ni prstom da se mrdne bez dogovora sa Goranom Vesićem“, rekao je Samofalov.\nOn je upitao zašto posle 15 dana nisu privedeni odgovorni za urušavanje objekta i pozvao policiju da ispita da li je zgrada namerno srušena, tvrdeći kako se planira izgradnja zgrade sa 16 stanova, umesto šest koliko je imala urušena zgrada.\n„Nećemo se povući sa platoa ispred opštine Vračar, svake subote ćemo biti ovde do ispunjenja zahteva građana Vračara, a to su ostavka Vesića i svih nadležnih u opštini i privođenje odgovornih lica“, naveo je on.\nSamofalov je novinarima podelo dokument – rešenje o građevinskoj dozvoli investitorima i ko je iz opštine doneo ta rešenja.\nOdbornik Građanskog demokratskof foruma u Skupštini grada Beograda Rade Veljanovski poručio je da se zgrada na Vračaru srušila zato što je neko imao interes da napravi ono što je hteo i da zaradi novac.\n„Nikakva obećanja Vesića da će se to rešiti zakonom i obavezom investitora da ima osiguranje. Nema tog osiguranja koji može da spasi ljude da poginu, kad im se ruši krov nad glavom“, poručio je Veljanovski.\nPredsednik Nove stranke Aris Movsesijan ocenio je da je jasno je da su beogradski izbori blizu, što se vidi po ponašanju SNS i „zamenika gradonačelnika koji sebe zove ‘Sićve’“.\n„Počela je kampanja, a obećanje iz 2012. godine – kancelarija za brze odgovore, Sićve je ispunio na Tik toku – nekim tikovima, Sićve pokazuje tokove svojih misli“, rekao je Movsesijan.\n„Pred nama su izbori, Vračar, Beograd. Ima reč na koju pozivam opozciju i građne – solidarnost. Ako ne budemo solidarni jedni sa drugima, ako ne budemo oterali ove u istoriju, onda nisu oni krivi. Krivi smo mi“, naglasio je.\nDragoslav Šumarac iz pokreta Demokrate Srbije je istakao da svaka najava zakona o legalizaciji, kao što je najnovija predsednika Aleksandra Vučića, znači da će subotom i nedeljom na Vračaru nicati objekti kao pečurke posle kiše.\n„Na Vračaru više neće biti ni zelene travke, ni drveta, inspekcija ne radi svoj posao, jer da postoji, ne bi se pekao vo na gradilištu“, rekao je Šumarac, aludirajući na fotografiju iz Bulevara kralja Aleksandra.


UEFA: Sevilja menja Bilbao, Dablin ostao bez domaćinstva - Sportklub\nUEFA: Sevilja menja Bilbao, Dablin ostao bez domaćinstva\nFudbal Autor:Ivana Salapura23. apr. 202113:25 > 13:35\nIzvršni komitet UEFA saopštio je da će Sevilja biti jedan od domaćina predstojećeg Evropskog prvenstva, te da se mečevi neće igrati u Dablinu.\nUEFA je od svakog od 12 gradova domaćina EP zatražila planove za povratak navijača na stadione do početka aprila. Amsterdam, Baku, Bukurešt, Budimpešta, Kopenhagen, Rim, Glazgov, London i Sankt Peterburg su potvrdili da će dozvoliti povratak dela gledalaca na tribine, dok Bilbao, Dablin i Minhen to nisu učinili.\nU četvrtak je saopšteno da Bilbao ostaje bez domaćinstva, a u petak je odlučeno da će se mečevi grupe E i jedan duel osmine finala igrati u Sevilji. Dodaje se da će tim utakmicama moći da prisustvuje ograničen broj navijača.\nOdlučeno je da se utakmice neće igrati u Dablinu, već da će se takmičenje u grupi E održati u Sankt Peterburgu. Takođe, meč osmine finala koji je trebalo da se igra u Dablinu, odigraće se na Vembliju u Londonu.\nSaopšteno je da će navijači moći da prisustvuju i mečevima u Minhenu.\n„Naporno smo radili sa domaćinima i lokalnim vlastima kako bismo obezbedili sigurno okruženje na utakmicama i srećan sam što če gledaoci moći da prisustvuju svim mečevima“, rekao je prvi čovek UEFA Aleksandar Čeferin.\nEvropsko prvenstvo igraće se od 11. juna do 11. jula.


Koliko će Francusku koštati „mistrali“ - Sputnjik Srbija\n21:00 12.08.2015 (osveženo 16:19 05.10.2015) Preuzmite kraći link\nManje od 1,2 milijarde evra je Francuska obavezna da plati Rusiji nakon raskida ugovora o izgradnji dva nosača helikoptera tipa „mistral“.\nTo je zvanična verzija francuskog Ministarstva spoljnih poslova, koju dovodi u pitanje list „Kanar anšene“. Francuski nedeljnik je izračunao da će račun biti gotovo dvostruko veći — oko 2 milijarde evra.\nJelisejska palata je saopštila da visina nadoknade odgovara sredstvima u ugovoru. Rusija nije tražila da joj se plate penali zbog neizvršenih obaveza i insistirala je na sporazumu u duhu prijateljskih odnosa dveju zemalja, iako je Francuska odustala od isporuke „mistrala“ zbog sankcija koje je uvela Rusiji. Ove sankcije su prvo uvele SAD, a potom i Evropska unija.\nKremlj je saopštio da je Pariz već platio iznos iz ugovora i da nakon vraćanja opreme može da raspolaže brodovima.\nFrancuski list međutim piše o indirektnim troškovima koji će znatno povećati cenu koju će Pariz morati da plati. Oni se odnose na troškove uređenja luke Vladivostok u kojoj je trebalo da budu stacionirani nosači, kao i na troškove vezane za trideset dva helikoptera Ka-52 koji je trebalo da budu postavljeni na brodovima i obuku četiristo ruskih mornara tokom godinu i po dana.\nPariz mora da plati odštetu i francuskom preduzeću koje je radilo na izgradnji „mistrala“ i vrati Moskvi elektronsku opremu za nosače.\nJelisejska palata je saopštila da će nosače da proda. Francuska mornarica ne može da ih zadrži zbog toga što, nakon nedavnih restrikcija u budžetu za vojsku, nema dovoljno sredstava za njihovo održavanje. Problem je što su nosači napravljeni po ruskim, a ne zapadnim standardima. Ukoliko nije reč o Kini ili Indiji, već o zemljama koje podležu standardima NATO-a, to znači da će na brodovima morati da se naprave značajne izmene, što podrazumeva troškove za nastavak radova i stacioniranja.\nFransoa Oland je, u želji da ublaži utisak o šteti koju je Francuska pretrpela raskidom ugovora sa Rusijom, rekao da je već dobio ponudu od mnogih zemalja, među kojima su Egipat i Saudijska Arabija.\nRaskid ugovora o prodaji „mistrala“ može, međutim, da ima i dugoročne posledice po francuske proizvođače, koji su računali na seriju drugih ugovora koji se odnose na prenos tehnologije i znanja kada je reč o modernizaciji ruskih brodogradilišta. Nakon fijaska sa „mistralom“ Rusija je odlučila da sama izgradi dva slična nosača u Sankt Peterburgu, što bi moglo da predstavlja značajnu konkurenciju francuskim proizvođačima.\nU pitanju je i poverenje koje Francuska ima među zemljama BRIKS-a, koje iz političkih razloga ne žele da kupuju oružje od SAD, Velike Britanije i Nemačke. Nakon otkazivanja ugovora sa Rusijom prednost koju je Pariz imao kod ove grupe zemalja u razvoju dovedena je u pitanje.\nkompenzacija, troškovi, cena, K-52, mistrali, BRIKS, NATO, Francuska


Savet Evrope – sjaj i beda\nSavet Evrope – sjaj i beda\nOvih dana pada značajan istorijski datum: pre 65 godina osnovana je jedna od najvažnijih opšteevropskih organizacija – Savet Evrope (SE). U nju je sada učlanjeno 47 zemalja, od kojih je 28 istovremeno i u Evropskoj uniji. Osim toga, značajan deo članica Saveta Evrope pripada i Severnoatlantskoj alijansi. Ta okolnost istovremeno umnogome uslovljava i slabost Saveta Evrope, jer ga pretvara u taoca geopolitičkih igara.\nMeđutim, prvi koraci „novorođenog“ Saveta Evrope kao da su bili proniknuti duhom pomirenja. Osnivačke dokumente organizacije je u Londonu 5.maja 1949.godine potpisalo deset država: Belgija, Danska, Irska, Italija, Luksemburg, Holandija, Norveška, Velika Britanija, Francuska i Švedska. Među njima nije bilo Nemačke, ali je pomirenje sa bivšim neprijateljem bilo proglašeno za jedan od osnovnih ciljeva Saveta Evrope. Nije slučajno za sedište SE određen Strazbur, francuski grad na granici sa Nemačkom, zbog koga su se ne jednom vodili ratovi.\nStatut Saveta Evrope je za svoj glavni cilj proglasio „ostvarenje što tešnje veze među svojim članicama, u cilju zaštite i napredovanja ideala i principa koji predstavljaju zajedničko nasleđe, kao i pomaganje ekonomskog i socijalnog progresa članica“. Taj cilj je trebalo da se postigne „preko organa Saveta, razmatranjem pitanja od zajedničkog interesa, zaključivanjem sporazuma, zajedničkim delovanjem u ekonomskoj, socijalnoj, kulturnoj, naučnoj, pravnoj i administrativnoj sferi, kao i zaštitom i razvojem ljudskih prava i osnovnih sloboda.\nTokom sledećih decenija taj cilj je formalno ostajao u centru pažnje Saveta Evrope, ali sa jednom vrlo bitnom karakteristikom: u navedenu organizaciju nisu primane zemlje socijalističkog bloka! Tako su one bile potpuno onemogućene da vode dijalog o pitanjima od značaja za celu Evropu. Osim toga, u uslovima suprotstavljenosti dva sistema, najvažnije poluge uticaja su se našle u rukama NATO-a, (koji je praktično formiran istovremeno sa Savetom Evrope), bez obzira što se radilo o zemljama Evrope. Ta okolnost je uslovila „drugostepenost“ i štetnost Saveta Evrope koji je postao institucionalna karika antisovjetske kampanje, inicirane od SAD i njenih zapadnoevropskih saveznica.\nIzgledalo je kao da je devedesetih godina prošlog veka, učlanjenjem Rusije u Savet Evrope, za države Centralne i Istočne Evrope situacija počela da se menja. Ali, samo nakratko! Zaoštravanje globalne suprotstavljenosti početkom 21.veka Savet Evrope je vratilo u njegov prvobitni koordinacioni sistem, u kome su određene zapadne sile tu organizaciju koristile za sopstvene geopolitičke interese. Istovremeno se povećavao i unutrašnji konflikt među glavnim institucijama Saveta Evrope. Lideri evropskih država su, po pravilu, iskazivali sklonost za saradnju svih evropskih zemalja i prihvatanje Rusije za odgovarajuće procese, dok su redovni poslanici Parlamentarne skupštine Saveta Evrope uporno vežbali snaženje antiruske fobije.\nSadašnja situacija u vezi sa Ukrajinom je to potpuno potvrdila i ojačala. Reklo bi se da lideri Saveta Evrope pokušavaju da zauzmu objektivnu poziciju tako što, među drugima, kritikuju i kijevske vlasti. Tako predsednica Parlamentarne skupštine SE An Braser poziva „sve strane na deeskalaciju situacije, na prekidanje svih nasilničkih postupaka i poštovanje ženevskih sporazuma, posebno u delu koji se odnosi na razoružavanje nezakonitih oružanih formacija, koje trenutno deluju u Ukrajini“.\nIstovremeno, Parlamentarna skupština SE donosi i rezolucije koje znače sankcionisanje, i u kojima se odgovornost za pomamu anarhije i nacionalizma u Ukrajini prebacuje na Rusiju. Jasno je da takva „epilepsija“, kada različiti rukovodeći centri daju naredbe koje se međusobno isključuju, još više diskredituje Savet Evrope.\nTreba da se konstatuje još jedna karakteristika savremenog poslovanja Saveta Evrope. Pošto su se članice SE zanele igrajući geopolitičke bitke, ta organizacija je faktički niz vodu pustila goruće socijalno-ekonomske i ostale probleme iz sopstvenih redova. Njen generalni sekretar Turbjern Jagland je u svom poslednjem izveštaju bio prinuđen da prizna da u Evropi postoji „najkrupnija posle „hladnog rata“ kriza ljudskih prava“. U dokumentu se takođe konstatuje da „ozbiljna kršenja ljudskih prava, među kojima su korupcija, trgovina ljudima, rasizam i diskriminacija, i dalje postoje po čitavoj Evropi“.\nŠto se tiče efikasnosti antiruskih sankcija, za koje se zalaže Parlamentarna skupština SE, evo leporečivog svedočenja Krejga Erlama, čoveka iz sveta velikog biznisa, analitičara globalnih tržišta kompanije Alpari. On kaže: „Već smo videli koliko su pomenute sankcije neefikasne“, i ironično dodaje: „Ukoliko već sledećih nedelja ne vidimo nove, slične sankcije – investitori će biti sasvim zadovoljni…“ Sve u svemu: rečeno jasno, da jasnije ne može biti.\n"Sjaj" zapada traje dok i pljačka, a kada im ponestane onda se vidi pravi "sjaj". U suštini je to uvek velika BEDA.


Moderne lampe od prirodne svile - VolimoNet\nModerne lampe od prirodne svile\n05. август 2016. 10.44.23 CEST\nU svetu moderne rasvete "Aqua Creations" studio sa sedištem u Tel Avivu već godinama je sinonim za divan spoj kvaliteta, estetike i zidne umetnosti, a zašto je to tako najbolje svedoči kolekcija "Mino", koja pokazuje novu perspektivu i stav prema unutrašnjem osvetljenju.\nModerna rasveta ovog studija izrađuje se ručno, a svaki komad iz kolekcije lampi "Mino" pojedinačno se pravi korišćenjem najnovije tehnologije svetlosti, ali i visokokvalitetne prirodne svile sa mahagonijem i detaljima od hrasta ili, pak, od hrastovog drveta sa mahagoni detaljima.\nDizajn ovih lampi omogućava njihovo uklapanje u unutrašnjosti svakog savremenog doma, a moderne svetiljke savršen su i dodatak kancelarijama, hodnicima, javnim površinama, hotelima, barovima ili kafićima.\nRaznovrsnost boja i veličina omogućava razne kombinacije i kompozicije osvetljenja, a svaki komad daje istu količinu svetlosti uprkos svojoj veličini. Bilo da ih koristite kao pojedinačne elemente ili u grupi, imaćete jedinstveni Wall Art akcenat u vašem enterijeru na kojem će vam pozavideti i najbolji dizajneri.\nU fotogaleriji koja sledi možete videti svu lepotu i šarm ovih lampi i uveriti se zašto nikoga ne ostavljaju ravnodušnim.


26-01-2020 13:44 Ratni izveštaji Naoružanje Svet Planeta Video\nRusija je pozvala vojsku 90 zemalja, uključujući i zemlje NATO-a, da učestvuju u Međunarodnim vojnim igrama 2020. godine, rekao je ministar odbrane Sergej Šojgu na zasedanju Organizacionog komiteta za pripremu igara.\nŠojgu je podsetio da će šeste po redu Međunarodne vojne igre „Armija 2020“ biti održane od 23. do 5. septembra ove godine.\n„Ove godine pozivnice su poslate u 90 država, uključujući i zemlje-članice NATO-a“, istakao je Šojgu.\nMinistar odbrane je rekao da se ove godine očekuje dolazak 250 timova koji će brojati 6.000 ljudi.\nU Oružanim snagama Rusije već se održavaju kvalifikacije u kojima učestvuje oko 50.000 ljudi.


17. 06. 2014. Poseta italijanske delegacije Ministarstvu\nDržavni sekretar Ministarstva unutrašnjih poslova Republike Srbije Aleksandar Nikolić, savetnik ministra i šef Kabineta ministra Ivan Ristić, savetnik direktora policije Marina Tomašević i stručnjaci za međunarodnu saradnju sastali su se danas sa delegacijom Ministarstva unutrašnjih poslova Republike Italije, koja će boraviti u Beogradu od 16. do 19.juna u okviru studijske posete.\nDelegacija Republike Italije, na čelu sa direktorom Škole za visoko obrazovanje i usavršavanje policijskih kadrova generalom Rikardom Amatom, dobila je priliku da se upozna sa strukturom, organizacijom i funkcionisanjem MUP-a i ostalih relevantnih državnih organa.\n„Ovo je dobra prilika da predstavnici naših ministarstava razmene iskustva u domenu bezbednosti, edukacije, ali i suprotstavljanju organizovanom kriminalu kao najprisutnijem bezbednosnom izazovu modernog demokratskog društva“, rekao je državni sekretar Nikolić i naglasio da naše ministarstvo predstavlja pouzdanog partnera u borbi protiv svih oblika kriminala.\nSavetnik ministra i šef Kabineta ministra Ivan Ristića ocenio je saradnju sa policijom Italije kao tradiocionalno veoma uspešnu i istakao da ima još prostora za njeno dalje unapređenje, naročito u oblastima borbe protiv organizovanog kriminala i korupcije.\n„Kroz zakonske i institucionalne reforme, Ministarstvo prati savremene trendove, pre svega evropske standarde, kako bi se stvorio što efikasniji policijski aparat koji predstavlja pouzdanog partnera međunarodne zajednice i koji prati realne potrebe građana i štiti njihova prava u skladu sa Ustavom i zakonom“, istakao je Ristić.\nTokom boravka u Beogradu, predviđeno je da italijanska delegacija obiđe organizacione jedinice MUP-a, kao i Nastavno-sportski centar „Makiš“ i Kriminalističko-policijsku akademiju.


Srpska liga "Istok" - Moravac Orion gazi napred - juGmedia\nSamo je Moravac Orion u petom kolu „Istoka“, od klubova iz Jablaničkog okruga, zabeležio pobedu.\nGolom Kostića u 37. minutu, pred oko 400 gledalaca, savladana je ekipa SFS Borca, pa sa dosta optimizma ekipa iz Mrštana očekuje dolazak starog rivala, Radničkog iz Pirota, sa kojim treba da odmeri snage u utakmici šestog kola u sredu od 16 časova.\nOčekuje se predstava za fudbalske sladokusce\nGFK Dubočica je, na svom terenu, pred ustaljenim brojeme navijača koji prate utakmice na gradskom stadionu (oko 300) ponovo platila danak neiskustvu jer nije uspela da sačuva prednost od 2:0 na svom terenu protiv još uvek neporažene ekipe Trstenika PPT. Strelci za Dubočicu bili su Marjanović u 40., Stojanović u 44., i N. Đokić u 81., Trsteničani su izjednačili u sudijskoj nadoknadi vremena i tako izbegli prvi poraz u ovoj sezoni.\nDubočica u sredu gostuje ekipi Rtnja u Boljevcu i eventualnom pobedom može da ga pretekne na tabeli.\nJedinstvo iz Bošnjaca poraženo je u Svilajncu od ekipe Radničkog rezultatom 2:0 pa će u sredu, na drugom vezanom gostovanju, protiv SFS Borca u Paraćinu pokušati da odigra bolje i zabeleži pozitivan rezultat.\nKriza u ekipi Radana sve je veća. Ni igre ni rezultata pa sa tri vezana poraza ekipa iz Lebana zauzima poslednje mesto na tabeli. Prilika za povratak na pravi kolosek je već u sredu kada u Lebanu gostuje ekipa Radničkog iz Svilajnca, koja je do utakmice sa Jedinstvom takođe imala tri vezana poraza.\nU Nišu uvećan budžet za održavanje komunalne infrastrukture\nsroska liga istok\nDemokrate traže ostavku Krstića\nNIŠ – Devetoro odbornika DS u Skupštini gradske opštine Medijana podneli su danas tužbu Upravnom sudu zbog navodno nelegalnog i neletimnog konstituisanja…\nU Nišu predstavljena autobiografija Žarka Lauševića\nNIŠ – Više stotina poštovaoca dela glumca Žarka Lauševića došli su sinoć u Narodnom pozorištu na promociju knjige "Godina prođe, dan…\nDvostruko ubistvo i samoubistvo zbog 100 evra u Sudrulici


SPORTSKE IGRE MLADIH: Košarkaški reprezentativac Srbije uživao sa klincima u Lazarevcu - Ostali sportovi, Top News, Vesti\nSPORTSKE IGRE MLADIH: Košarkaški reprezentativac Srbije uživao sa klincima u Lazarevcu\nRedakcija 05.09.2020., 21:40\nI ove godine Karavan radosti i prijateljstva Dunav osiguranje Sportskih igara mladih sa izuzetnim uspehom realizuje svoju misiju da što većem broju dece širom Srbije ulepša detinjstvo i dane im ispuni radošću, sportskim aktivnostima i dobrom zabavom. Igre su tokom proteklih meseci posetile gotovo sve gradove iz ovogodišnjeg plana.\nOvih dana Viktor, maskota Igara, juri u zagrljaj mališanima iz još nekoliko preostalih mesta i polako se kompletira spisak učesnika velikog Državnog finala, koje će se u drugoj polovini septembra, umesto u Beogradu, kako smo navikli, održati u Brzeću, na planini Kopaonik. Poslednje mesto u nizu, koje su Igre posetile ovih dana bio je i Lazarevac, gde je na prelepim otvorenim terenima SRC Kolubara priređen pravi spektakl za brojne dečake i devojčice iz ovog dela Beograda. Na turniru su učestvovale i ekipe koje su stigle i iz Valjeva i Kragujevca. Svečanoj ceremoniji otvaranja Igara prisustvovali su, između ostalih, i Bojan Stević, predsednik opštine Lazarevac, Tomislav Rikanović, zamenik predsednika opštine, Ivan Marinković, predstavnik kompanije Elektroprivreda Srbije, Vladimir Ilić, generalni direktor kompanije Tigar i predsednik KK Borac iz Lazarevca i Marko Ranković, predstavnik SRC Kolubara. Najzaslužniji za to što su Igre došle u Lazarevac svakako je trofejni košarkaški reprezentativac Stefan Birčević, koji je rođen upravo u ovom mestu. On je uz Igre najpre bio u Sokobanji, gde se oduševio najlepšom sportskom pričom. Usledio je jedini logičan korak: Igre su stigle i u njegov rodni grad na Kolubari.\n– Hvala organizaciji Dunav osiguranje Sportske igre mladih na tome što su prepoznali lepotu našeg grada i naših sportskih objekata i što su došli u Lazarevac. Zahvalio bih se i Bojanu Steviću, predsedniku opštine, koji je omogućio realizaciju ove manifestacije, Sportsko rekreativnom centru ‘Kolubara’, fudbalskom i košarkaškom klubu ‘Borac’, koji su zaslužni za odličnu organizaciju ovog događaja. Deci koja su na Igre došla u velikom broju želim da se dobro zabave, a onima koji se plasiraju na Državno prvenstvo želim mnogo uspeha na Kopaoniku –istakao je Stefan Birčević, u obraćanju na svečanom otvaranju.\nViše o ovoj lepoj saradnji istakla je i Ivana Jovanović, predsednica Dunav osiguranje Sportskih igara mladih Srbije. Ivana je poručila da je prezadovoljna uslovima za sport koje je lokalna samouprava obezbedila za decu. Samo reči hvale o Igrama imao je i Vladimir Ilić, predsednik KK Borac, inače kluba partnera u organizaciji Igara.\nPrethodna vest SRPSKI ARBITAR U GLAVNOJ ULOZI: Englezi u finišu slomili Island i došli do trijumfa (VIDEO)\nSledeća vest JOŠ JEDNA POBEDA PARTIZANA: Crno-beli trijumfovali protiv Slobode iz Užica


Javni poziv nezaposlenima za dodelu subvencija za samozapošljavanje u 2020. godini na teritoriji opštine Kula - www.025.rs\nwww.025.rs / KULA / Javni poziv nezaposlenima za dodelu subvencija za samozapošljavanje u 2020. godini na teritoriji opštine Kula\nNacionalna služba za zapošljavanje i opština Kula raspisali su Javni poziv nezaposlenima za dodelu subvencije za samozapošljavanje u 2020.godini na teritoriji opštine Kula. Subvencija za samozapošljavanje namenjena je nezaposlenima koji se vode na evidenciji Nacionalne službe za zapošljavanje i imaju završenu obuku za razvoj preduzetništva. Javni poziv je otvoren od 15. juna, a poslednji rok za podnošenje zahteva sa bizniz planom je do utroška sredstava, a najkasnije do 15.11. 2020. godine.\nSubvencija za samozapošljavanje dodeljuje se u jednokratnom iznosu od 250.000,00 dinara, odnosno 270.000,00 dinara za nezaposlene osobe sa invaliditetom,radi osnivanja radnje, zadruge ili drugog oblika preduzetništva, kao i osnivanja privrednog društva, ukoliko osnivač zasniva u njemu radni odnos.\nZahtev za biznis planom za dodelu subvencija za samozapošljavanje za 2020. godinu\nNesubvencionisane delatnosti – samozapošljavnja\nNesubvencionisane delatnosti – samozapošljavanje osobe sa invaliditetom\nTags: Javni poziv, Nezaposleni, samozapošljavanje, subvencije, teritorija opštine kula\n(VIDEO) Otvoreno prvo inkluzivno dečije igralište u Somboru


Novog ugovora sa Gehring Tricot Corporation - Datatex ERP\nDatatex sa ponosom objavljuje saradnju sa novim klijentom iz SAD-a:\nGehring Tricot Corporation je vodeći američki proizvođač osnovnih pletiva, kružnih pletiva, rastegljivih i čvrstih tkanina. Ova korporacija proizvodi tkanine izrađene po meri u svoje 3 fabrike kako bi se zadovoljile različite proizvodne potrebe, uključujući one u medicinskoj, sportskoj, bezbednosnoj, vazduhoplovnoj, odevnoj i odbrambenoj industriji.\nBudući da je glavni cilj Gehring Tricot korporacije taj da obezbedi tkanine visokog nivoa snage i izdržljivosti, odlučili su da koriste Datatex ERP rešenja za upravljanje svojim proizvodnim procesima. Posebno će koristiti naše module PDM (Product Lifecycle Management), CAMS (Shop floor management sistem), CATS i QA za kontrolu kvaliteta, PM i MQM za održavanje i planiranjer rada svojih mašina.\nGehring Tricot Corp.je u porodičnom vlasništvu i priprema se za novu generaciju koja treba da preuzme vođenje kompanije i odabrala je Datatex rešenje kako bi obezbedila sistem koji spaja sa svojim iskustvom i znanjem i na taj način pruža podršku budućem razvoju kompanije.\nZa Datatex je ovo strateški projekat koji će dalje da jača našu poziciju lidera na tržištu SAD-a.


Đukanović: Neću biti saučesnik u podrivanju sistema | BL Portal\nĐukanović: Neću biti saučesnik u podrivanju sistema\n2. Januara 2021. 20:33\nPredsjednik Crne Gore Milo Đukanović poručio je da neće da bude saučesnik liderima parlamentarne većine u njihovom “protivpravnom postupanju” kada je riječ o donošenju odluka u Skupštini bez kvoruma.\nĐukanović je naveo da se mimo zakonske procedure ne može ni potvrditi mandat novom poslaniku bez prethodno pozitivnog mišljenja Državne izborne komisije.\nOn je naveo da lideri parlamentarne većine treba da poštuju ustavne nadležnosti da bi dobili normalnu kohabitaciju.\n“Nisu valjda (premijer Zdravko) Krivokapić i lideri većine, koji su se horski oglasili, očekivali da ću biti saučesnik u njihovom protivpravnom postupanju i daljem podrivanju sistema i državnih institucija”, napisao je Đukanović na Twitteru.\nOn je ocijenio da lideri parlamentarne većine nisu pozvani da sude da li je prekršio Ustav i da to treba da provjere pred nadležnom institucijom – Ustavnim sudom.\nĐukanović navodi da su lideri parlamentarne većine o radničkim pravima i drugim posljedicama po bankarski i ekonomski sistem morali da brinu kada su “bespravno donosili odluke” i da je “demagoški pokušaj” da njega okrive za to.\n“I ne branite vi Crnu Goru od mene”, poručio je Đukanović.\nPremijer Krivokapić “odbrusio”: Ðukanović Crnu Goru tretira kao svoj feud\nNakon što je Đukanović u subotu vratio na ponovno odlučivanje zakone koje je Skupština donijela 29. decembra, među kojima je i Zakon o izmjenama i dopunama Zakona o slobodi vjeroispovijesti, Krivokapić je poručio da crnogorski predsjednik ne dozvoljava mirnu tranziciju vlasti i da nastavlja državu da tretira kao svoj feud.\nObjavljuje BL Portal u Subota, 2. siječnja 2021.\nPoslanička većina u Skupštini Crne Gore najavila je da će ponovo izglasati sve zakone koje je Đukanović vratio parlamentu na ponovno odlučivanje i time staviti tačku na pokušaj blokade države i institucija.\nCrnogorska ministarka zdravlja Jelena Borović saopštila je da je Đukanović odbijanjem da potpiše izmjene Zakona o zdravstvenoj zaštiti, “nastavio da urušava zdravstveni sistem Crne Gore”.\nMinistar finansija i socijalnog staranja Milojko Spajić naveo je da je zbog odluka Đukanovića da vrati na ponovno odlučivanje zakone koje je donijela Skupština 29. decembra, sada nelegalno 99 odsto privrednih subjekata u Crnoj Gori.\nTags: Crna Gora, Milo Đukanović, Zakon o slobodi vjeroipovijesti\nPredložen pritvor za Dalibora Čambera i Milana Đurđevića


ATP/WTA TURNIRI: Jelena Janković i Viktor Troicki u polufinalima Hertogenboša i Štutgarta :: Blog :: Poslovni Svet\nATP/WTA TURNIRI: Jelena Janković i Viktor Troicki u polufinalima Hertogenboša i Štutgarta\nNastavljaju se uspesi srpskih tenisera. Jelena Janković i Viktor Troicki, posle nešto lošije sezone na šljaci, već na prvim turnirima na travnatoj podlozi ostvarili su plasman u polufinale.\nJelena je plasman među četiri najbolje teniserke na WTA turniru u Hertogenbošu izborila bez izgubljenog seta.\nPosle ne toliko ubedljive pobede u prvoj rundi nad Čehinjom Terezom Šmitkovom (7:5, 6:4), usledila su dve uzastopne dobre partije Jankovićeve, u kojima je protivnicama prepuštala po samo pet gemova. Prvo je u drugom kolu pobeđena još jedna Čehinja, specijalista za dubl, Andrea Hlavačkova sa 6:1, 6:4, a onda u četvrtfinalu i Nemica Anika Bek, identičnim rezultatom što se tiče setova, ali ovoga puta sa više muke u uvodnoj deonici - 6:4, 6:1.\nBek je na ovogodišnjem "Rolan Garosu" napravila senzaciju izbacivanjem Agnješke Radvanske u prvoj rundi.\nNekadašnja teniska kraljica je drugi nosilac u Holandiji. Činjenica je da su sve pobeđene rivalke daleko ispod njenog nivoa, ali, posle niza povreda i pehova, upravo ovakav turnir je i trebao Jeleni za povratak u formu, a i popravak nezavidne pozicije na kojoj se trenutno nalazi (tek 30. mesto na WTA listi).\nJelena je izborila i plasman u finale dubla na ovom turniru, u paru sa Ruskinjom Anastasijom Pavljučenkovom. Doduše, meč polufinala nije ni igran, pošto su prve "kosturašice" Kristina Mladenović iz Francuske i njena partnerka Timea Baboš predale duel zbog povrede mađarske teniserke.\nRivalka Jankovićeve u polufinalu singla je mlada Švajcarkinja Belinda Benčić, koja je teškom mukom pobedila upravo Kristinu Mladenović - 7:6 (7:4), 6:7 (4:7), 7:5. Francuskinja srpskog porekla vodila je sa 2:4 u odlučujućem setu, ali nije uspela da zadrži prednost i dobije meč.\nJelena je dva puta igrala protiv Belinde i skor je 1:1. Jankovićeva je izgubila je na prošlogodišnjem US Openu, a revanširala se ove godine u Indijen Velsu.\nViktor Troicki zablistao je na izuzetno jakom turniru u Štutgartu, koji je, iako pripada kategoriji ATP 250, okupio zaista odlične tenisere, predvođene legendarnim Rafaelom Nadalom. U četvrtfinalu "Mercedes kupa" naš as je "isprašio" australijskog bombardera, svetskog rekordera u brzini servisa, Semjuela Grota sa 2:0 u setovima (7:6 (7:3), 6:1).\nSrpski teniser, koji je osmi "kosturaš" u Štutgartu, ubedljivo je najlakše od svih dobio četvrtfinalni duel, dok su se ostali favoriti "debelo" namučili.\nZa prvog nosioca Nadala, Bernard Tomić bio je "tvrd orah", ali je Španac ipak nekako uspeo da "ne polomi zube" - 6:4, 6:7 (6:8), 6:3. Presudan trenutak meča desio se početkom odlučujućeg seta - kod 1:0 za Majorčanina, Tomić je vodio sa 40:15, ali je ipak nonšalantnom igrom dozvolio rivalu da dođe do brejka. Australijanac hrvatskog porekla imao je nekoliko brejk šansi da se vrati u duel, ali ih nije iskoristio, pa je Rafa, i pored problema sa žuljevima, nekako stigao do pobede.\nU duelu četvrtog i šestog "kosturaša", Gael Monfis je uspeo da nadigra ljubimca domaće publike Filipa Kolšrajbera - 7:5, 3:6, 6:3. Francuz se takođe žalio na povredu, ali je nekako uspeo da prođe upornog Nemca i igraće za finale protiv Nadala.\nViktorov rival je drugi nosilac, deveti teniser sveta Marin Čilić. Hrvat je, uz dosta sreće, savladao 504. igrača planete i dobitnika vajld-karte Mišu Zvereva - 4:6, 7:6 (7:5), 7:6 (7:5). Nemac ruskog porekla dominirao je u igri, ali je bio malerozan u taj-brekovima, pogotovo u drugom, kada ga je jedna pogrešna procena lopte kod 4:4 koštala mini-brejka, a zatim i poraza u meču.\nZAVRŠEN PLEJ-OF ABA LIGE 2018: Budućnost prvi put šampion, Zvezda najverovatnije bez Evrolige PRVA FAZA KOŠARKAŠKE EVROLIGE - PRVO KOLO: Nesrećan poraz Zvezde u Kaunasu, Ročesti promašio šut za pobedu EVROLIGA U KOŠARCI - SEDMO KOLO: Velika pobeda Zvezde, prvak Evrope na dnu grupe A EVROPSKO PRVENSTVO U DŽUDOU 2017 VARŠAVA: Aleksandar Kukolj osvojio prvo zlato za Srbiju FINALNI TURNIR SVETSKE LIGE U VATERPOLU 2017 U RUSIJI: Veliki preokret u finalu, Srbija odbranila titulu VIMBLDON - ŠESTI DAN: Jelena srušila Kvitovu, Viktor nadigrao Brauna, dve pobede Nenada ATP 250 TURNIR U SAO PAOLU: Lajović bez prvog finala, Kuevas prejak SVETSKO PRVENSTVO U RVANJU 2014: Davor Štefanek častio sebe zlatom za 29. rođendan ZAVRŠEN ATP ŠAMPIONAT U LONDONU: Endi Mari pobednik, Novak neprepoznatljiv u finalu AUSTRALIJEN OPEN 2019 - ČETVRTO KOLO: Novak častio set i Medvedeva, Nišikori rival u četvrtfinalu ZAVRŠEN ATP MASTERS 1000 TURNIR U ŠANGAJU 2018: Novak ponovo kineski car, rutinska pobeda protiv Ćorića u finalu EVROPSKO PRVENSTVO ZA RUKOMETAŠE: Francuska prejaka, meč odluke sa Makedonijom PRVA FAZA KOŠARKAŠKE EVROLIGE - SEDMO KOLO: Katastrofa Zvezde, CSKA kao kaznena ekspedicija VIMBLDON - TREĆI DAN: Maksimalna pobeda Novaka nad Manarinom, uz minimalan napor EVROPSKO PRVENSTVO U KOŠARCI: Srbija bolja od Češke, rival u polufinalu Litvanija


perpetuuM Mobile: мај 2020\nBilo kao litice koje treba savladati veštinom i snagom, bilo kao otvoreni vidikovci do kojih vode pitomije staze, stenovite goleti su među omiljenim terenima za mnoge planinare. Mada ih kod nas ima mnogo manje nego kod nekih naših suseda, i Srbija se može pohvaliti zanimljivim krševitim planinama, podjednako primamljivim i adrenalinskim zavisnicima i onima koji samo vole da uživaju u pogledu. Pa ipak, retko kome će prva asocijacija na stene biti pitoma Šumadija, iako se u njoj kriju dve prave poslastice za ljubitelje planinarskog rokenrola - Borački krš i Ostrvica.\nSvi putevi vode na Frušku goru: (Brankovac - Dumbovački potok - Rim - Beočin - Crveni čot)\nGlobalna pošast zvana korona još uvek nije prošla, ali je kretanje (bar po Srbiji) ponovo dozvoljeno. Posle dva meseca sedenja kod kuće, planinari su jedva dočekali da se dokopaju prirode. A gde će Sremci drugde nego na Frušku goru?\nRađanje Fruške gore\nGeološka istorija Fruške gore dugo je smatrana kratkom i relativno jednostavnom. Međutim, već prva kartiranja fruškogorske geologije krajem XIX veka otkrila su složenu situaciju punu problema koji su ukazivali na mnogo stariju i kompleksniju građu jedine sremske planine. Sistematska istraživanja u drugoj polovini XX i početkom XXI veka još uvek nisu donela kompletno razumevanje morfoze Fruške gore, ali su doprinela jasnijoj slici o njenom nastanku. Jedan deo pravog blaga predmeta koji svedoče o njenoj istoriji dostupan je javnosti u obliku zbirke pod naslovom "Rađanje Fruške gore".\nZa mnoga mesta u prirodi često se vezuju epiteti "fantastična", "bajkovita", "nestvarna", ali što je čovek više upoznaje to više uviđa da je priroda sama po sebi jedna bajka prepuna prelepih prizora koji mogu delovati neverovatno nekome nenaviknutom na napuštanje zone komfora između četiri zida. Pa opet, postoje neka mesta koja svojim izgledom mogu da iznenade i one iskusnije, koji su se nagledali prirode i njenih lepota. Jedno od takvih mesta sigurno su i Zagajička brda, omaleni ali predivni lokalitet u južnom Banatu.\nProlazeći širokom ravnicom između Srema i Mačve, reka Sava vrluda i meandrira, nimalo ne žureći da se ulije u Dunav. Moćna i samo naizgled mirna reka kao da se hiljadama godina predomišlja kuda da prođe u svojim poslednjim kilometrima, pa na ovom potezu ostavlja za sobom mnoštvo napuštenih rukavaca. U nekima od njih voda se zadržava preko cele godine, pa čine pravi mali raj za barsku floru i faunu, ali i za izletnike. Od jednog takvog rukavca Save nastala je i Obedska bara, biser prirode donjeg Srema.\nSvi putevi vode na Frušku goru: (Brankovac - Dumbo...


Saznajte koje su poslednje primene Ilgrad sistema u praksi\nNa uglu ulica Jurija Gagarina i Omladinskih brigada u Novom Beogradu privodi se kraju završetak izgradnje stambeno-poslovnog kompleksa od 7 objekata, od čega je 6 stambenih i jedan objekat poslovne namene. Radovi su započeti 2014 godine, a nakon kompletne izgradnje, krajem 2018. godine, ovaj moderan kompleks će se prostirati n 140 hiljada bruto kvadrata.\nInsistirajući na globalnim trendovima, da se u okviru stambenog kompleksa nalaze svi drugi prateći poslovni i komersijalni objekti, “sve na jednom mestu”, i uvažavajući konstantno pomeranje granice ka boljem kvalitetu života, u kompleksu su zastupljeni ekološki materijali, savremeni i kvalitetni sistem gradnje, kao i prateće komercijalne delatnosti u skladu sa potrebama modernog načina života. A blok je omogućio da se postave novi standardi u izgradnji stambenih i poslovnih objekata na beogradskom tržištu.\nSvi radovi na izgradnji kompleksa A Blok povereni su istaknutoj građevinskoj firmi EXING B&P koja je pokazala visoku stručnost i profesionalizam u izgradnji najvećih projetata u Beogradu i Srbiji, a upravo EXING B&P je prepoznao u preduzeću ILGRAD pouzdanog partnera koji mu je omogućio da svojim proizvodima ispuni postavljene standarde u pogledu kvalitete izvedenih radova. Od početka izgradnje, u ovaj stambeno poslovni kompleks ugrađeni su naši visokokvalitetni sertifikovani materijali: lepkovi za termoizolaciju, keramiku i fasadne listele. Ponosni smo što doprinosimo da se ovaj kompleks izgradi u skladu sa novim standardima čime doprinosimo boljem kvalitetu stanovanja.


Poljoforum - Poljoprivredni forum • Pogledaj temu - Cene na berzama\nPrvi nepročitan post • 91 Posta • Stranica 6 od 10 • 1 ... 3, 4, 5, 6, 7, 8, 9, 10\nRe: Cene na berzama\nod cukaneca » 08 Mar 2012, 18:41\nod cukaneca » 09 Mar 2012, 16:47\nSuša koja se raširila od Meksika do Argentine ima za posledicu smanjenje svetskih zaliha kukuruza na najniži nivo za poslednjih pet godina, a delovaće i na rast cena ove žitarice sve do naredne jeseni, odnosno do žetve kukuruza u SAD.\nPrema prosečnoj prognozi 21 analitičara koje je anketirala njujorška agencija Blumberg, globalne zalihe kukuruza će 1. oktobra ove godine (tj. na kraju sezone 2011/12.) iznositi 123,43 miliona metričkih tona.\nTo je količina koja bi namirila svetsku potrošnju kukuruza tokom samo 52 dana, što je najniži nivo pokrivenosti potrošnje proizvodnjom još od 1974. godine.\nPrema prognozi kuće 'Goldman Saks', cena kukuruza na Čikaškoj berzi sirovina će se do početka američke žetve tog useva u septembru, povećati na 7 dolara za bušel (25,4 kg) sa sadašnjih 6,43 dolara. Suša u Centralnoj i Južnoj Americi je primorala USDA da dva puta za dva meseca snizi prognozu južnoameričkog roda.\nDok je u decembru predviđano da će ukupan argentinski i brazilski rod kukuruza (koji počinje da se ubire tokom ovog meseca) dostići 90 miliona tona, sada se prognozira na 81,3 miliona tona.\nAnalitičari procenjuju da bi tekući rast cena ove žitarice mogao da potraje samo do naredne jeseni, budući da se očekuje da američki farmeri tada pokupe kukuruz sa najvećih površina još od 1944. godine. Američko ministarstvo poljoprivrede predviđa da će rod kukuruza u 2012. zabeležiti u SAD porast od 15 odsto - na 362,5 miliona tona, izveštava Blumberg.\nod Robins » 09 Mar 2012, 22:50\nU ovom periodu cena kukuruza obično počinje da pada jer mnogi ga nude pošto su im potrebna sredstva za prolećnu setvu.\nod cukaneca » 13 Mar 2012, 18:48\nod cukaneca » 14 Mar 2012, 17:50\nod Srdjan Zorz » 14 Mar 2012, 18:12\nBice skup kukuruz ove proleci cim me zovu da vid dali imam.\nod cukaneca » 23 Mar 2012, 07:08\nod cukaneca » 27 Mar 2012, 05:00\nod cukaneca » 06 Apr 2012, 21:01\nod Robins » 09 Apr 2012, 19:04\nTrenutno je velika ponuda kukuruza jer ga ljudi sad prodaju da bi kupili subvencionisanu naftu i seme. Uglavnom se nude manje količine od po par tona a svima je važno da isplata bude što pre.


EK: Srbi će zbog dobre epidemiološke situacije moći u EU bez obzira na to koju su vakcinu primili?! – UDARNA VEST . rs\nEK: Srbi će zbog dobre epidemiološke situacije moći u EU bez obzira na to koju su vakcinu primili?!\nutorak, 4. maja, 2021 3 min read UdarnaVest .rs\nOtvaranje granica za one revakcinisane protiv kovida 19 odnosiće se samo na cepiva koja je prepoznala Evropska agencija za lekove ili kao „hitno“ odobrene od Svetske zdravstvene agencije, prenosi Rojters.\n– „Sputnjik“ i „Sinofarm“, nažalost, nisu na tim listama, što znači da građani Srbije koji su primili te vakcine neće moći da uđu u EU na osnovu vakcinalnog kriterijuma. Postoji i drugi, takozvani epidemiološki kriterijum, koji će biti primaran kada je u pitanju ukidanje restrikcija na putovanja u EU, a za koji se Srbija uveliko kandiduje. Tu smo predložili da se prag inficiranih u poslednjih 14 dana na 100.000 stanovnika podigne sa 25 na 100 osoba – objašnjavaju u Komisiji, čije će predlog članice EU razmotriti do kraja maja.\nU Briselu napominju da će se trenutna lista od samo sedam zemlja kojima je po drugom kriterijumu odobren ulazak u EU uskoro „znatno proširiti“ i da bi na njoj svakako trebalo da se nađe Izrael, ali i Srbija, i to na osnovu napretka u vakcinaciji.\nEvropski parlament u prošlu sredu usvojio je zajednički stav o takozvanim kovid pasošima za članice bloka i treće zemlje, pa će se tako, umesto „digitalni zeleni sertifikat“, koristiti naziv „EU kovid 19 sertifikat“, a odlučeno je i da te potvrde ne budu na snazi duže od 12 meseci. Dodaje se da države članice moraju da prihvate potvrde o vakcinaciji izdate u drugim državama za osobe koje su primile vakcine odobrene od Evropske agencije za lekove, a trenutno su to „Fajzerova“, „Modernina“, „Astra Zenekina“ i „Džonson i Džonsonova“, a da je na državama članicama da odluče da li će prihvatiti i potvrde za druge vakcine.\ncovid19, eu, kovidputovanja, putovanja, srbija, vakcina\nOstala su vam jaja od Uskrsa i ne znate šta sa njima? Imamo recept za najbolju RUSKU SALATU ikada (VIDEO)


Pike priznao da je Juventus bio bolji: "Mislim da mogu da OSVOJE Ligu šampiona"\nČetvrtak, 20.04.2017 | 10:50\nDefanzivac Barselone Đerar Pike kazao je da je Juventus zaslužio plasman u polufinale.\n"Gledajući obje utakmice, Juventus je bio bolji i zaslužio je da se nadje u polufinalu. Želim im sve najbolje u nastavku jer mislim da mogu da osvoje Ligu šampiona", rekao je Pike.\nJuventus je na Kamp Nou sačuvao svoju mrežu, ali nije ni uspio da postigne gol.\n"Bilo je teško napraviti preokret poslije onakve prve utakmice, ali smo imali nekoliko propuštenih šansi. Kako je vrijeme prolazilo, tako je postajalo sve jasnije da nećemo ostvariti cilj. Juventus zna kako da se brani i to je još jednom pokazao. Igrali su onako kako im odgovara", kazao je Španac.\nTrener Barselone Luis Enrike rekao je poslije eliminacije iz Lige šampiona da je njegovom timu nedostajalo oštrine u završnicama akcija.\n"To je fudbal. Htjeli smo da igramo u brzom ritmu, da uputimo mnogo udaraca u okvir gola, ali nedostajalo nam je oštrine u završnici akcija. Bila je to kvalitetna utakmica između dvije veoma dobre ekipe. Skidam kapu Juventusu, stvarno, jer su na kraju bili bolji", rekao je Enrike.\nBarselona je eliminisana iz Lige šampiona od Juventusa, koji je u dvomeču sačuvao svoju mrežu i na kraju ukupnim rezultatom 3:0 izborio plasman u polufinale.\n"Imaju odličnog trenera, sjajne i igrače i sve što je potrebno da se osvoji Liga šampiona, ali imaće veliku konkurenciju u ostalim polufinalistima", rekao je Enrike.


“Odliv mozgova”: Iseljavanju mladih iz BiH nema kraja – STUDOMAT.ba\nRS: Volonteri ostaju i bez naknade za prevoz i topli...\n“Odliv mozgova”: Iseljavanju mladih iz BiH nema kraja\nSTUDOMAT / 23.07.2016. 01:00\nNa tu pojavu upozoreno je u istraživanju Međunarodnog monetarnog fonda (MMF) pod nazivom “Emigracija i njen ekonomski uticaj na istočnu Evropu”, koji je pokazao da je 20 miliona ljudi, mahom mladih i obrazovanih iz tog dijela Starog kontinenta, napustilo svoje zemlje u proteklih 25 godina. Motivacija za odlazak uglavnom su bolji poslovi, veće plate, a zemlju mahom napušta visokoobrazovani kadar, poput doktora, arhitekata, inženjera.\n– Država ne stvara poslovne i druge neophodne uslove da bi mladi, vjerujući u razvoj i zapošljavanje, ostali. Moramo da se suočimo sa tim da smo u vrhu zemalja iz kojih mladi odlaze, ali i da oni koji ostaju uglavnom rade samostalno i to za inostranstvo, jer su domaće tržište i potencijal potpuno ugašeni, naglasio je Pavlović upozorivši da ukoliko izostane reakcija BiH nema nikakvu budućnost posebno imajući u vidu njene dugove.\n– Tome je umnogome doprinijela i loša upisna politika, koja ne prati potrebe tržišta rada, jer imamo prebukirane biroe. Mladi ne vide perspektivu i ne očekuju preokret na bolje i zbog toga odlaze u inostranstvo, kaže Miloševićeva.


TotalCar.rs » Volvo S90 i V90 dobili R-Design izdanje\nVolvo je predstavio R-Design paket opreme za XC90 model pre oko godinu dana, a sada je došlo vreme da još dva modela dobiju isti tretman.\nS90 sedan i V90 karavan sada se mogu poručiti sa opcionim “performansama inspirisanim” R-Design paketom opreme koji im dodaje sportsko vešanje koje oboma modelima može doneti energičnije i putu prilagođeno upravljanje.\nVolvov duo takođe dobija sportsku karoseriju sa maglenkama integrisanim u prednji spojler, kao i sa drugačijim izgledom rešetke. Piano crni trim nalazi se pozadi i spreda, a tu su i novi točkovi sa pet paoka i mat crnim premazom.\nU kabini R-Design konfiguracija za oba modela donosi novi trim i drugačije papučice. Tu su udobna sportska sedišta i ekskluzivni upravljač, kao i nove patosnice i osvetljenje napravljeno specijalno za ovaj paket opreme.\nVolvo je već počeo da prima porudžbine za S90 i V90 modele sa R-Design paketom. Još uvek nema nikakvih informacija o njihovoj ceni.


Playzine - RUR Esports\nBeograd, 9.11.2021 – PlayCon Winter 2021, regionalna konferencija posvećena gejmingu i veštinama izrade video igara održaće se 27. i 28. novembra online na YT kanalu PlayZine, a pored bogatog, besplatnog programa učesnike očekuje i Indie takmičenje u kojem najtalentovaniji tim ima priliku da osvoji…\nNešto je ipak uspelo da ostane koliko toliko skriveno tokom internet drame koja se odigravala zadnjih nekoliko nedelja oko novog Battlefield naslova. Na E3 prezentaciji smo videli prvi isečke iz gempleja i čini se da nas možda očekuje jedna od…\nDogađaj na koji su mnogi igrači čekali da se odigra u Call of Duty: Warzone konačno se desio prethodne večeri i donosi ogromne promene u metu. Destruction of Verdansk, kako je događaj nosio naziv, sa sobom je doneo ogromni survival mod…\nAko posetite zvaničnu stranicu PUBG Lite vebsajta, odmah će vas dočekati obaveštenje o isključenju usluga vezanih za ovu igru. Manje zahtevna PC verzija igre je bila u beta fazi testiranja koje će se završiti 29. aprila, a kompanija neće nastaviti da…\nElectronic Arts već duži period prati niz kontroverzi vezanih za loot kutije u igrama, što je za rezultat imalo dosta negativnih reakcija igrača i čelnika država koji su pokrenuli proces zabrane sistema koji podsećaju na kockanje. Nakon debakla sa mikrotransakcijama i…


I dodaje: „Kada vodite nepravilan način života, iscrpljujete sebe. Nivo vaše životne snage se smanjuje, toksini se ne izbacuju iz organizma. Oni vas muče ispoljavajući se kroz oboljenja oirgana u kojima su koncentrisani.“\nPriča o nastanku toksina u nama i o tome kako kvalitetno detoksikovati celo svoje biće, biće tema narednog predavanja/radionice autora ovog bloga...\nOsećate li se neprestano umorno, napeto, izmučeno, frustrirano? Da li ste probali sa detoksikacijom fizičkog tela i uverili se da to nije dovoljno? Da li ste probali sa bilo kojim parcijalnim rešenjem i ono nije dalo rezultate?\nSa naturologom Georgijem Nazarovim, rođenim Moskovljaninom, ekspertom za zdraviji i kvalitetniji pristup životu i autorom serije seminara o zdravijem i kvalitetnijem načinu življenja (www.georgijnazarov.com), porazgovarao sam o tome kako da nam srce bude zdravije.


Obnova platoa kod Vukovog spomenika\nM. D. 4. novembra 2016. 07:00\nPolomljene kocke, rupe na pločniku, oštećene ograde i nadstrešnice, kao i deo šetališta koji su nemarni prolaznici pretvorili u javni toalet već dugo je uobičajena slika platoa kod Vukovog spomenika.\nČuvena tačka sastajanja i orijentacije u prestonici uskoro bi trebalo da dobije novi izgled. Direkcija za građevinsko zemljište i izgradnju raspisala je javni poziv za izradu tehničke dokumentacije za uređenje platoa kod Vukovog spomenika sa obe strane – i sa one na kojoj se nalazi sam spomenik, i sa druge koja se oslanja na ETF i Mašinski fakultet (strana platoa na kojoj se nalazi fontana).\nPrema idejnom rešenju planirano je da se uklone sve prepreke i da se plato objedini i integriše sa postojećim parkom. Drvoredi i zelene površine će, prema ovom planu, biti sačuvani, a žardinjere i ostatak platoa obogaćeni dodatnim zelenilom.\nPlato oivičen Bulevarom kralja Aleksandra, Ruzveltovom i Kraljice Marije dobiće i nove kocke za koje će se koristiti isključivo trajni i otporni materijali.\nBeograđani trljali oči 3 puta: Vozač od prolaza kod Vuka mislio da je…\nBudući ivičnjaci, graničnici, stubići, slivnici, šahtovi, klupe, kante za smeće, držači za bicikle, nadstrešnice na stajalištima javnog prevoza… kod Vukovog spomenika biće u skladu sa nedavno donetim Katalogom urbanog mobilijara.\nIdeja je i da se u podzemnim prolazima koji prokišnjavaju uradi nova hidroizolacija, a radovima bi trebalo da bude obuhvaćena i fontana na ovom platou. Ako sve ideje budu sprovedene u delo, budući plato bi mogao da dobije i zelene površine sa vodoskocima, a planiran je i lift.\nPrema planskom dokumentu on bi trebalo da bude urađen uz izlaz iz podzemnog prolaza na raskrsnici Ruzveltove i Ulice kraljice Marije. Ideja je i da se za nesmetano kretanje osoba sa invaliditetom stepeništa u podzemnim prolazima opreme kosim platformama.\nNadstrešnicama na podzemnim prolazima predstoji redizajn, a trebalo bi da ih dobiju i ulazi koji ih sada nemaju. Gde se pokaže potrebno biće preuređene instalacije i postavljene savremene svetiljke.\nPonuđači koji su zainteresovani da izrade tehničku dokumentaciju za obnovu i preuređenje platoa od 9.300 kvadrata ponude mogu da podnesu do 30. novembra. Tog dana one će biti otvorene, a odluka će biti doneta krajem decembra.


Bolna činjenica je ta da je područje oko pojasa jedno od onih koje je najteže za učvršćivanje. Zbog toga i žene koje se redovno bave rekreacijom često ne mogu da oblikuju do perfekcije svoje trbušne mišiće. Na sreću, uz pomoć stručnjaka razvijen je kompletni plan za ravnanje stomaka. On nije samo veoma efikasan, već je i mnogo jednostavniji od napornih vežbi za stomak sa kojim ste se mučili do sad.\nVaš novac, vaši rođaci, vaša beskonačna lista poslova ... Svi znamo da život nije lak. Zabrinutost, između ostalog, može da izazove preterano lučenje kortizola, hormona koji podstiče telo da zadržava masti – naročito u predelu stomaka. Prema saznanjima naučnika sa Univerziteta Yale, vaš pojas je četiri puta podložniji hranjenju stresom izazvanim mastima, nego bilo koj drugi drugi deo tela. Pokušajte da izbegavate stres kratkim odmorima od posla na svakih 90 minuta. Usredsređivanje na disanje i opuštanje tela deluje kao da ga rehabilitujete.


Naslovna Sport Košarka Braća Stojačić ubacili 43 poena za pobedu Hercegovca u Inđiji\nINĐIJA: U subotu (24.10.), u okviru 4. kola Prve regionalne lige (Sever – grupa B), košarkaši Hercegovca gostovali su ekipi KK Železničar iz Inđije.\nOva utakmica važila je za derbi ovog kola, ali su košarkaši Hercegovca ubedljivo slavili protiv domaćina.\nKK Železničar – KK Hercegovac 81:95\nKompletna ekipa Hercegovca odigrala je odličnu utakmicu i u napadu i u odbrani, a istakli su se pojačanja Hercegovca, poznati igrači basketa 3 na 3, braća Stefan i Strahinja Stojačić koji su protivniku ubacili ukupno 43 poena.\nZa KK Hercegovac su nastupili: Crnjanski, Strahinja Stojačić 21, Dangubić, Teofanović 4, Pešić 10, Turanjanin 11, Radovanović 10, Stefan Stojačić 22, Pilipović 1, Branković 13, Simić 3, Šinik.\nNakon 4 odigrana kola KK Hercegovac je na tabeli zauzeo prvu poziciju, kao jedini klub sa maksimalnim učinkom.\nIzabranike trenera Kisića čeka gust raspored jer već u sredu u Gajdobri od 20 časova igraju polufinale Kupa (1 stepen) sa ekipom KK Joker. U nedelju će KK Hercegovac kao domaćin u okviru 5. kola odigrati prvenstvenu utakmnicu protiv Jedinstva iz Novog Bečeja.\nPogledaj: Rukometaši Hercegovca slavili u Gajdobri i zadržali 100% učinak\nKK Jedinstvo Novi Kneževac\nPrethodni tekstSetva pšenice na bačkopalanačkim oranicama: Vremenski uslovi utiču na tempo rada\nSledeći tekstNastavljena gradnja fiskulturne sale\nHercegovac u polufinalu Kupa Vojvodine\nKošarkaši Hercegovca zabeležili i petu pobedu iz 5 utakmica


Rada Manojlović i Đus na zajedničkom nastupu u Švajcarskoj!\nPopularna pevačica Rada Manojlović, već mesecima je magnet za publiku i garancija dobrog provoda gde god da nastupa. Zbog toga pune diskoteke i žurke o kojim se danima posle priča, nisu nikakva novost, kada je ona u pitanju.\nJedan u seriji tako spektakularnih koncerata, popularna pevačica je održala sinoć (22.02.) u poznatoj švajcarskoj diskoteci ‘Palma’, gde se tražilo mesto više. Publiku je ponovo oduševila kako po repertoaru pesama koje je pevala, tako i svojim atraktivnim izgledom i pozitivnom energijom koja je uvjek prisutna na njenim nastupima.\nZajedno sa njom, nastupio je i reper Ivan Ivanović Đus, kojeg je publika takođe odlično prihvatila.\nČitaj još Seka Aleksić ponovo plavuša!\n« Snimak koncerta grupe Miligram u Zetri (VIDEO)\nPremijera spota: Halid Muslimović – “Idu suze” (OFFICIAL VIDEO) »


Mart 02, 2015 12:05\n"ÄŒlanom 62 stav 5 Zakona o upravljanju javnim finansijama se predvidja da ukoliko skupština opštine ne uspe da usvoji budžet za novu fiskalnu godinu i ne preda ga ministru do 1. marta, onda se ne može izvršiti nijedna transakcija na ime te opštine do trenutka kada usvoji i preda ministru (finansija) ta dokumenta (budžet)", rečeno je u službi za odnose sa medijima Ministarstva finansija.\nPokrajinska vlada smatra da četiri opštine sa srpskom većinom na severu Kosova nisu usvojile budžete shodno uredbama Ministarstva financija i zakonima koji su na snazi na Kosovu. Iz tih opština tvrde da su\nbudžeti u skladu sa zakonom, a da Priština vrši pritisak da se u budžet uključe i zdravstvo i prosveta što neće biti učinjeno pre eventalnog dogovora srpskih i kosovskih zvaničnika u Briselu.\nÄŒetiri opštine su usvojile budžete u iznosu od oko 70 miliona evra, dok im je prema propisima na snazi na Kosovu pripadalo nešto vise od osam miliona evra.\nPrema Zakonu o upravljanju javnim finansijama predvidjeno je da vladin grant za opštine iznosi 10 odsto od ukupnog iznosa budžeta Kosova, što je 168 miliona evra za finansiranje svih opština na Kosovu.\nBudžet Kosova je 1,682 milijardi evra.\nU Prištini navode da su svojim odlukama o budžetu četiri opštine na severu tražile oko 47 odsto budžeta namenjenog za sve 33 opštine na Kosovu.\nPrema zakonskim odredbama osnov za izračunavanje vladinog granta za svaku opštinu je broj stanovnika i površina opštine.\nPošto su Srbi sa severa Kosova bojkotovali popis stanovništva od 2013. godine, pokrajinska vlada je prema preporuci Kosovske statističke agencije prihvatila da na tom delu živi oko 45.000 stanovnika, što\nje 2,5 odsto gradjana Kosova.\nPetković: Da brinete za Srbe osudili bi 110 napada na njih 47\nPočelo ponovno brojanje glasova sa 23 biračka mesta 15\nAntonijević: Bez dokaza o pregledu u trijažnom centru studenti ne mogu da se usele u Dom 64\nMirković sa članovima GI Narodno jedinstvo pristupio Srpskoj listi 391


U POVERENJU: Titanik: Poslednji obrok (VIDEO)\nTitanik: Poslednji obrok (VIDEO)\nČuveni brazilski kuvar Ton Vaskonselos, šef restorana "From the Galley" u Sao Paulu, pripremio je, povodom 100 godina od potonuća Titanika, sva jela sa poslednjeg jelovnika koja su poslužena putnicima prve klase pre nego što je brod potonuo.\nŽeleći da njegova jela bude što istovetnija specijalitetima koja su servirana te kobne noći 14. aprila 1912, Vaskonselos je proveo nekoliko meseci tragajući za originalnim receptima.\n"S obzirom da volim Titanik, pomislio sam da jedino što mogu mogu da učinim u njegovu čast je da napravim meni, da reprodukujem jela poslužena poslednje veče u prvoj klasi", kazao je Vaskonselos.\n"Naš jelovnik se sastoji od 11 jela. Tu su ostrige iz Rusije, ovo je ostriga sa votkom, ovde imamo konsome Olga sa školjakama svetog Jakova, pa losos u sosu muslin, piletinu na lionski način", nabraja Vaskonselos.\n"Ovo je jedinstveni trenutak. Potonuće Titanika je deo ljudske mašte. Uživam večeras", kaže Marijana Nasimentu, jedna od gošći restorana.\nDruga, Marija Ðanđakomo, dodaje kako je "hrana izvrsna, veoma usklađena. Vina su, takođe, usklađena sa jelima, sve je zaista veoma ukusno".


Bruklin pravi STRAŠNU ekipu: Posle Durenta i Irvinga stiže i treća zvezda!\n22.05.2020. - 09:36\nGuliver/ Emilee Chinn/Getty Images\nNaumili su da osvoje titulu\nNetsi su prošlog leta odlučili da dovedu dve velike NBA zvezde i da u njih ulože pravo bogatstvo, a u pokušaju da osvoje šampionski prsten - spremni su na još!\nPosle dolazaka Kevina Durenta i Kajrina Irvinga, američki mediji pišu da je Bruklin zainteresovan da u svoje redove dovede sjajnog šutera Bredlija Bila iz Vašingtona (26, 196cm), ali to neće biti nimalo lak zadatak za njih.\nNaime, Bruklin želi da dovede i trećeg superstara kako bi napao šampionsku titulu, a "Dejli Njuz" prenosi da su unutar kluba već doneli odluku da pokušaju sa Bredlijem Bilom.\nNajbolji košarkaš Vizardsa je jedan od najplaćenijih igrača lige pošto je potpisao produženje ugovora na dve sezone vredno 72 miliona dolara, a sve u nadi da će se njegova ekipa popraviti i početi da konkuriše za ozbiljniji plasman na istoku.\nZa sada nije poznato da li će Bredli Bil biti dostupan za trejd i još je manje jasno kako će Netsi pronaći prostor u "seleri kepu" da ga plate.\nFenomenalni bek je od 2012. godine u NBA, kada su ga upravo Vizardsi birali kao trećeg pika, a ove sezone igra sezonu karijere pošto u proseku beleži 25,6 poena, 5 skokova i 5,5 asistencija po meču, ali zanimljivo to nije bilo dovoljno da učestvuje na Ol star meču.


GENIUS zvučnici SW-5.1 1505 crni - Idealno.rs\nPočetna / Audio & Video / Kućni bioskop / Zvučnici za kućni bioskop / GENIUS zvučnici SW-5.1 1505 crni\nPonuda prodavnice Computer Dream za proizvod Zvučnici Genius SW - 5.1 1505, 47W RMS. Ispravnost cene i podataka proveri na internet stranici prodavnice.\nUkupna snaga zvučnika (u W) 47 W\nBoja Sivo crna\nOstalo Daljinski upravljač\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za GENIUS zvučnici SW-5.1 1505 crni i izberi najbolju. Zvučnici za kućni bioskop iz kategorije Kućni bioskop je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda GENIUS SW-5.1 1505 i vidi da li ti odgovara ili pogledaj druge proizvode brenda GENIUS. Opis i tehnički podaci proizvoda GENIUS SW-5.1 1505 se mogu razlikovati od onih u internet prodavnici u kojoj obavljaš kupovinu. GENIUS zvučnici SW-5.1 1505 crni je dostupan u prodavnici Computer Dream po ceni, koja je navedena pored svakog prodavca u meniju "Prodavnice".\nGarantne uslove za GENIUS zvučnici SW-5.1 1505 crni proveri u prodavnici u kojoj nameravaš da obaviš kupovinu. Slika za GENIUS SW-5.1 1505 je simbolična, zato se pre kupovine u prodavnici uveri da je proizvod isti.


EU priprema oštrije kaznene mere\nGrupna fotografija šefova država ili vlada EU\nOčekuje se da će nove sankcije obuhvatiti veći broj zvaničnika Rusije i proruskih političara, dok se najavljuje i potpisivanje Sporazuma o pridruženju sa Ukrajinom\nU Briselu je počeo redovni proljetni skup šefova država ili vlada EU. Medjutim, redovne ekonomske teme samita su ukrajinskom krizom potisnute u drugi plan. Razvoj prilika u toj zemlji će biti tema broj jedan, a očekuje se da će evropski lideri, uz potpisivanje dugo pripremanog Sporazuma o pridruženju sa Ukrajinom, osnažiti već uvedene sankcije zvaničnoj Moskvi.\n"Tek su dvije sedmice prošle od naseg vanrednog susreta posvećenog krizi u Ukrajini. Danas, na redovnom okupljanju, ćemo se opet vratiti Ukrajini u svjetlu novih dogadjanja. Svi mi osudjujemo nelegalno kršenje suvereniteta i teritorijalnog integriteta te zemlje i razgovaraćemo o zajedničkom evropskom odgovoru na to. Spemni smo da podržimo dijalog koji bi doveo do političkog mirnog rješenja. Sutra ćemo potpisati politički dio Sporazuma o pridruživanju sa Ukrajinom, koji će pomoći zemlji na njenom putu reformi, dajući njenim stanovnicima prespektivu evropskog nacina života, života kakav zaslužuju", rekao je predsjednik Evropskog savjeta Herman van Rompuj.\nSvakako se očekuje da će Evropljani da odgovore na aneksiju Krima od strane Rusije, realizujući nedavno najavljene sankcije u tri faze. Prvi krug sankcija, uspostavljen 17 marta, nije se pokazao dovoljnim da zaustavi Putina da udovolji zahtjevima Evropljana da smiri nastalu krizu.\nKao rezultat ukupnih prilika, očekuje se da će evropski samit povećati broj zvaničnika Rusije i proruskih političara na Krimu, te da će otvoriti prostor za mjere koje bi, upozorava se u Briselu, mogle imati dalekosežne posljedice u brojnim ekonomskim oblastima.


Kafa pojačava simptome jedne bolesti – Plus Radio\nHome / Lifestyle / Kafa pojačava simptome jedne bolesti\nBy Plus Radio on 11/04/2018 Vrijeme: 07:50\nIako se o kafi govori kao o napitku koji ima svojih prednosti i pozitivne efekte na zdravlje, novo istraživanje je pokazalo „mračniju“ stranu ovog omiljenog napitka.\n„Ne samo da su imali tipične kognitivne probleme, već mnoge simptome demencije, tako da je bitno utvrditi da li prednosti kofeina mogu da nadoknade negativne efekte“, navodi jedna od autorki studije Raket Baeta Koral.\n„Došli smo do saznanja da kofein zapravo ima višestruke efekte. Kafa ustvari ometa kognitivne funkcije više nego što ih pospešuje“, navela je Himenez.\n← Previous Story Bizarno: Ovaj estetski zahvat je trenutno najpopularniji u Holivudu\nNext Story → Kako pobediti paralizu sna, jeziv osećaj nemoći između jave i sna?\nFoto: MONDO/www.mondo.me Glavni grad u saradnji sa Agencijom za stanovanje ukloniće grafite neprimjerenog sadržaja, saopšteno je iz PG biroa. Radovi će se realizovati u centru grada, u ulicama 13.jula,...


Carinici su u saradnji sa policijom prilikom ulazne kontrole na graničnom prelazu Horgoš, 12. oktobra 2019. godine, sprečili krijumčarenje gotovo 600 tableta sedativa „lorazepam“.\ngostovanje Veselina Miloševića na RTS\nNa trilateralnom sastanku u Novom Sadu potpisana je Deklaracija o slobodnom protoku robe i građana između Albanije, Severne Makedonije i Srbije. Gostujući tim povodom u Јutarnjem dnevniku RTS-a zamenik direktora Uprave carina Veselin Milošević je, između ostalog rekao, da očekuje da će se tim dokumentom omogućiti putovanje samo uz ličnu kartu, kao i nesmetan prolazak usluga, kapitala i radne snage.\nPotpredsednik Vlade Srbije i ministar spoljnih poslova Ivica Dačić, ministarka za evropske integracije Јadranka Јoksimović i ministar spoljnih poslova i trgovine Mađarske Peter Sijarto otvorili su 11.oktobra 2019 godine novi granični prelaz Rabe- Kubekhaz između Srbije i Mađarske, a otvaranju je prisustvovala i delegacija carinarnice Subotica.\nAutomobil nafilovan sa 12.000 paklica cigareta\nЈP Putevi Srbije je najavilo radove koji će se odvijati na izlaznoj traci graničnog prelaza Šid, pa će tako do kraja godine kamioni koji se iz pravca Šida upute ka graničnom prelazu biti preusmeravani na granične prelaze u blizini.\nZaplenjene etikete i sumnjiva garderoba poznatih robnih marki\nCarinici su na graničnom prelazu Gradina 8. oktobra 2019. godine u dva slučaja sprečili pokušaj krijumčarenja oko 1.300 etiketa i metalnih kopči i parfema poznatih robnih marki, kao i garderobe i obuće u čiju se originalnost sumnja.\nCarinici su na graničnom prelazu Horgoš 8. oktobra 2019. godine prvi put migrante pronašli u prtljažniku jednog autobusa.


Biljana V. Zekavica\nHIBRIDNA POSTMODERNIZACIJA SOCIJALNOG RADA\nU ovome radu se raspravlja intenzitet, forma i stepen osvešćenosti postmodernizacije socijalnog rada. U tom smislu, pod postmodernizacijom socijalnog rada se podrazumeva njegovo diskurzivno/metanarativno smeštanje u kontekst globalno postmodernizovanih društva, kako na nivou spoljne institucionalne mreže značenja, tako i na nivou unutrašnjeg rekonfigurisanja, reformulisanja, redefinisanja i reorganizovanja po novim, postmodernim, načelima, agendama i zahtevima. Međutim, to ne znači apsorbovanje nekim drugim metanarativom, već formulisanje autentičnog metanarativa socijalnog rada. Objašnjenje posmodernosti i postmodernizacije ne mora nužno biti deo „intelektualno-spekulativneˮ sfere postmodernizma, modernističke teorije mogu biti integrisane sa postmodernističkim diskurzivnim protokolima u svrhu hibridnog objašnjenja nekog odnosnog fenomena. Takav stav/pozicija se afirmiše preko propitivanja/dekonstrukcije TIME/TIME modela i odnosa neoliberalnog metanarativa i metanarativa socijalnog rada.\nPuna primena Zakona o socijalnoj zaštiti postići će se donošenjem svih podzakonskih akata koja su Zakonom propisana a koja konkretnije i bliže regulišu oblasti socijalne zaštite. Predmet analize ovog rada je Pravilnik o bližim uslovima i standardima za pružanje usluga socijalne zaštite, akt koji je zamenio celu jednu grupu pravilnika koja su ranije uređivala standarde u zavisnosti od korisničkih grupa. Cilj rada je da se da jedna analiza uslova i standarda koja će pružaocima usluga socijalne zaštite skrenuti pažnju na ključna mesta Pravilnika i da ukaže na važnost primene Pravilnika u svakodnevnom radu pružalaca usluga, u smislu kontinuiranog ispunjavanja strukturalnih i funkcionalnih standarda usluga, kako zajedničkih, tako i posebnih, specifičnih za konkretnu uslugu. Primena Pravilnika predstavlja značajan korak u procesu uvođenja kvaliteta u sistem socijalne zaštite, uređenju sistema i uspostavljanju sistema licenciranja organizacija socijalne zaštite.\nPoslednjih godina Srbiju karakteriše proces intenzivne reforme sistema socijalne zaštite. Reformu prati donošenje novog Zakona o socijalnoj zaštiti i velikog broja podzakonskih akata koji omogućavaju potpuniju primenu Zakona i daju puniji pravni osnov za reformske procese. U ovom radu sažeto su prikazane odredbe Zakona o socijalnoj zaštiti koje se tiču usluga socijalne zaštite i licenciranja organizacija socijalne zaštite kao i odredbe Pravilnika o licenciranju organizacija socijalne zaštite, kao osnova za uspostavljanje sistema licenciranja. U prikazu zakonskih odredbi i odredbi Pravilnika izabrane su samo one odredbe koje bliže uređuju ovu oblast, definišu pojmove, uslove i procedure. Autor ukazuje na značaj procesa licenciranja, prikazuje postupak za dobijanje licence za pružanje usluga socijalne zaštite, kao i uslove za suspenziju, oduzimanje i obnavljanje licence. Ideja autora je da odgovori na pitanja: šta je licenciranje, ko licencira organizacije socijalne zaštita za pružanje usluga socijalne zaštite i po kojim uslovima, da približi i pojednostavi odredbe Zakona i Pravilnika sadašnjim i potencijalnim pružaocima usluga u oblasti socijalne zaštite.


Nema novih nemačkih uslova za Srbiju - Vesti - Aktuelno - ALO!\nNema novih nemačkih uslova za Srbiju\nAutor: Tanjug | 16.04.2015 - 18:39:00h | Komentara: 1\nNema novih nemačkih uslova za otvaranje prvih poglavlja u pregovorima Srbije i Evropske unije, svi uslovi su jasno definisati i poznati, a pregovori treba što pre da počnu, rekao je Tanjugu direktor nemačke Fondacije Konrad Adenauer u Beogradu Norbert Bekman-Dirkes.\n"Koliko ja znam, nema promene uslova koje su već izneli Bundestag i nemačka vlada kada je reč o putu Srbije ka EU. Ni iz Brisela nisam čuo nikakve drugačije stavove o tome", naglasio je direktor Fondacije, bliske vladajućoj CDU.\nPrema njegovim rečima, svi argumenti, želje i uslovi su na stolu, a sa svih strana postoji dobra volja da se pregovori o pristupanju Srbije i EU uspešno završe. Naravno, kako kaže, u okviru pregovora o poglavljima ima niz izazova koje treba rešiti ali to je svim akterima, kako u EU tako i u Srbiji, uvek bilo jasno.\nNa pitanje da li ipak postoji razlika izmedju javno izrečenog stava EU kada je reč o otvaranju poglavlja i ne tako otvoreno iznetih uslova nekih članica, on je ponovio da mu nisu poznati nikakvi novi uslovi.\n"Ne mogu da zamislim pregovaračku poziciju bilo EU, bilo Srbije koja ne bi jasno rekla uslove. To ne bi bili pregovori. Uslovi su jasno navedeni i o njima se i dalje razgovara. Pregovori se vode o tim uslovima. Tako stoje stvari, koliko ja znam", istakao je on.\nKada je reč o primeni Briselskog sporazuma kao uslovu za otvaranje poglavlja, direktor Fonacije Konrad Adenaur je potvrdio da je napredak u implementaciji sporazuma neophodan preduslov.\nPrema njegovim rečima, jedno je postizanje dogovora, ili donošenje zakona koji omogućuju ovaj dogovor, a drugo administrativna primena.\nTo je teži put za svaku zemlju i vladu koji mora da se prodje jer zakon ili odluka koristi ljudima samo kada se primeni, navodi on i dodaje da puno problema leži u malim detaljima i sitnim koracima.\n"Od nadležnih u Beogradu, a eventualno i u Briselu, zavisi koliko brzo će se primeniti sporazum. A da se implementira, mora", istakao je on.\nNa pitanje da li se i dalje insistira na otvaranju najpre poglavlja 35, Bekman-Dirkes kaže da po njegovom mišljenju, ne postoji prava saglasnost sa kojim poglavljem bi najcelishodnije trebalo početi.\nOn je ocenio da bi bilo dobro da se o tome razgovara sa nemačkim ministrom spoljnih poslova Frank-Valterom Štajnmajerom koji dolazi u posetu Srbiji, 28. aprila.\nOn je podsetio da Bundestag treba da da zeleno svetlo za otvaranje poglavlja, i da će odluku o tome doneti tek nakon što se proveri da li su ispunjeni uslovi koje je nemačka vlada iznela.\nNa pitanje kada očekuje otvaranje prvih poglavlja, Bekman-Dirkes kaže da "nije prorok", ali da, sudeći po onome što čuje, mnogi zainteresovani i zaduženi za pristupanje Srbije EU, smatraju da je "bolje što pre".\nSa evropskog stanovišta, "Srbija je evropska zemlja, zemlja u Evropi i pregovori sa EU treba da počnu", kaže on i dodaje da ne očekuje dalje odlaganje.\n"Evropske integracije Srbije za mene nemaju alternativu, takođe je važno da se pregovori vode otvoreno, uz poverenje i da se put kojim je Srbija krenula nastavi", rekao je on.\nDagmar Vreme: 16.04.2015 22:59h\nNe raduj se prerano naci ce oni ,,,,


Šarana jaja djeci sa posebnim potrebama | Palelive.com\nPočetna Regija Foča Šarana jaja djeci sa posebnim potrebama\nŠarana jaja djeci sa posebnim potrebama\nFOČA – Mladi socijaldemokrati /MSD/ Foče uručili su danas 29 školjki vaskršnjih jaja korisnicima alternativnog smještaja u Miljevini kod Foče i 50 školjki za članove Udruženja za pomoć djeci i omladini sa posebnim potrebama “Tračak nade”.\nU SNSD-u ističu da su ove dvije kategorije stanovništva u Foči socijalno najugroženije, te da su na ovaj način željeli da im daju do znanja da nisu same.\n“Hristovo vaskrsenje je praznik mira i želimo da pošaljemo poruku ljubavi”, rekao je predsjednik MSD-a Foča Goran Milić.\nU rudarskom naselju Miljevina u “samačkim zgradama” smješteno je 20 izbjeglih i interno raseljenih, uglavnom staračkih porodica, a još devet porodica koristi alterantivni smještaj u drugim dijelovima ovog naselja.\nU Udruženju “Tračak nade” poklon za Vaskrs, osim 40 članova iz Foče, dobilo je i desetoro djece sa smetnjama u razvoju iz opštine Čajniče.\nPODIJELJENA VASKRŠNJA JAJA VIŠEČLANIM PORODICAMA\nOpštinski odbor /OO/ SDS-a Foča, u okviru akcije “U susret Vaskrsu”, podijelio je danas 54 korneta vaskršnjih jaja višečlanim porodicama sa područja te opštine.\nPoklon za Vaskrs, po dva korneta jaja, dobilo je 27 socijalno ugroženih porodica sa četvoro i više djece iz Udruženja “Opstanak”.\nPredsjednik OO SDS-a Nikola Perišić rekao je da je akcija organizovana drugu godinu zaredom i da polako prelazi u tradiciju.\n“Ovo je simbolična pomoć, a SDS u svom programu `Bijela knjiga` ima više mjera kako pomoći višečlanim porodicama, poput nacionalne penzije majkama sa četvoro i više djece, te kategorizacije porodica, na osnovu koje bi se pravio plan zapošljavanja u javnim ustanovama i preduzećima”, rekao je Perišić.\nUdruženje “Opstanak” okuplja 130 fočanskih porodica sa četvoro i više djece, među kojima su tri porodice sa petoro i dvije sa sedmoro djece.\nPredsjednik Udruženja Branka Matović zahvalila je za pomoć koju su dobile najugroženije porodice sa spiska Udruženja, navodeći da je to mali znak pažnje koji će nekima dobro doći.\nPrethodni članakNovi dekan Darko Đogo\nNaredni članakPeti festival harmonike od 30. aprila do 3. maja


Brzaković: Puška korišćena u Parizu bila izvezena u SAD – NovostiDana.rs\nBrzaković: Puška korišćena u Parizu bila izvezena u SAD\nVAŠINGTON – Direktor fabrike „Zastava oružje“ Milojko Brzaković izjavio je danas da je jedno od oružja koje ima veze sa napadima izvedenim u Parizu, 13. novembra, bilo izvezeno u SAD 2013. godine, a nejasno je kako je to oružje potom ponovo dospelo u Evropu.\nOn je, u izjavi za AP, istakao da se celokupan izvoz oružja iz Srbije sprovodi pod strogom kontrolom vlade i da bi bilo pogrešno okriviti „Zastavu“ da prodaje oružje teroristima.\nBrzaković je kazao da se serijski broj poluautomatske puške M92, korišćene u napadima u francuskoj prestonici u kojima je ubijeno 130 ljudi, podudara sa brojem puške koju je „Zastava“ u maju 2013. isporučila američkom onlajn trgovcu oružjem.\nAmerička agencija navodi da je za najmanje sedam komada oružja koji su korišćeni ili su otkriveni posle prošlomesečnih napada u Parizu utvrđeno da su proizvedeni u fabrici u Kragujevcu, i to uglavnom pre raspada bivše Jugoslavije, te da je pretežno reč o izmenjenim verzijama sovjetskog AK-47, ili „kalašnjikova“.\n„Jedan komad oružja je isporučen u Bosnu 1983, jedan u Skoplje u decembru 1987, jedan u Golubiće kod Knina 1988, jedan u Zagreb 1987.“, precizirao je on.\nKako je objasnio, puška M92 je „poluautomatsko oružje, lovačko i sportsko…koje se ne može koristiti za baražnu vatru, već samo za pojedinačne pucnje…i kao takvo je legalno u Americi“.\nPrema njegovim rečima, ta puška je izvezena onlajn prodavcu oružja u SAD „Sentjuri arms“ sa sedištem na Floridi, kojem „Zastava“ izvozi 25.000 komada lovačkog i sportskog oružja svake godine.\nDodao je da je puška isporučena kao poluautomatska, ali da postoji mogućnost da ju je neko nakon isporuke pretvorio u automatsko oružje.\n„Gde god ima ratova, veće su mogućnosti za zloupotrebu i skrivanje kanala za dopremanje oružja, pa ono završi i tamo gde ne bi trebalo“, primetio je on.\nBrzaković je naglasio da Srbija svo oružje izvozi pod strogom kontrolom vlade.\n„Podnosimo zahtev vašoj vladi da bismo dobili odobrenje za izvoz. Dok ga ne dobijemo, ne sklapamo ugovor“, rekao je on američkoj agenciji, zaključivši da bi bilo pogrešno optužiti „Zastavu“ da prodaje oružje teroristima.


Dodik pisao Trampu, evo šta mu je poručio\nMilorad Dodik\tDonald Tramp\nPredsjedavajući Predsjedništva BiH Milorad Dodik uputio je pismo predsjedniku Sjedinjenih Američkih Država Donaldu Trampu.\nDodik je u pismu poručio da Srbi kao konstitutivni narod u BiH i Republika Srpska kao entitet ne doživljavaju 25. novembar danom državnosti, pojasnivši da taj dan nije regulisan bilo kakvom relevantnom odlukom kao praznik.\n"Kao predsjedavajući Predsjedništva BiH želim da Vas obavijestim da Srbi kao konstitutivni narod u BiH, Republika Srpska kao entitet i ja lično ovaj dan ne doživljavamo danom državnosti, niti je taj dan regulisan bilo kakvom relevantnom odlukom kao praznik. Druga dva naroda unutar BiH taj praznik baštine iz vremena komunizma, dok ga Srbi ne doživljavaju praznikom", naveo je Dodik u pismu koje je dostavljeno medijima.\nOdgovarajući na pismo koje je dobio od američkog predsjednika povodom 25. novembra, dana koji se u dijelu BiH obilježava kao dan državnosti, iako zakon o praznicima nije donesen, Dodik je pojasnio da je toj konfuziji umnogome, nažalost, doprinijela stara američka administracija, oglušujući se po tom pitanju, na stav Republike Srpske i srpskog naroda, bez koga se u BiH ne mogu donositi nikakve odluke, pa ni proglašavati i nametati državni praznici.\n"Želim da Vam prenesem moje namjere na građenju iskrenih i uspješnih odnosa sa Amerikom, lišenih bilo kakvih spekulacija. Cijenim Vas i Vašu politiku koja ide za tim da se ne miješa u unutrašnje stvari drugih zemalja i to što podržavate doktrine patriotizma u cijelom svijetu", navedeno je u Dodikovom pismu.\nDodik je naglasio da se zalaže za što skorije pristupanje BiH EU, te da, kako je naveo, nikakva odluka o učlanjenju u NATO nije donesena, jer se on i Republika Srpska zalažu za vojnu neutralnost, pošto se NATO duboko miješao u rat u BiH i bombardovao Srbe u Republici Srpskoj.\n"Poštovana ekselencijo, obradovao sam se Vašoj pobjedi, pratim Vaše stavove i potpuno sam uvjeren da će pod Vašim vođstvom Amerika biti još moćnija i prosperitetnija zemlja. Prenosim Vam moje iskreno uvažavanje", navedeno je u pismu predsjedavajućeg Predsjedništva BiH Milorada Dodika.\nDŽaferović: Dodikov lični stav\nIz kabineta bošnjačkog člana Predsjedništva BiH Šefika DŽaferovića saopšteno je da pismo koje je predsjedavajući Predsjedništva BiH Milorad Dodik uputio predsjedniku SAD Donaldu Trampu "ne predstavlja stav ove institucije", niti, kako kaže, odslikava zvaničnu politiku BiH.\nPovodom Dodikovog pisma Trampu u kome je naglašeno da Srbi kao konstitutivni narod u BiH i Republika Srpska kao entitet ne doživljavaju 25. novembar danom državnosti BiH, te da taj dan nije regulisan bilo kakvom relevantnom odlukom kao praznik, iz kabineta bošnjačkog člana Predsjedništva navode da se pismo može posmatrati jedino i isključivo kao, kako kažu, pojedinačni stav Milorada Dodika, te da je "izneseno nekoliko proizvoljnih i netačnih ocjena".\nOsvrnuvši se na dio pisma u kome je Dodik naglasio da se zalaže za što skorije pristupanje BiH EU, te da nikakva odluka o učlanjenju u NATO nije donesena, jer se on i Republika Srpska zalažu za vojnu neutralnost, pošto se NATO duboko miješao u rat u BiH i bombardovao Srbe u Republici Srpskoj, u saopštenju iz kabineta bošnjačkog člana Predsjedništva se pozivaju na, kako su naveli, Zakon o odbrani koji je Parlamentarna skupština BiH usvojila 28. septembra 2005. godine.


Republikanski senator Ričard Ber danas je privremeno odstupio sa mesta predsedavajućeg senatskog obaveštajnog komiteta, nakon što mu je FBI uručio nalog za pretragu njegovog mobilnog telefona, u sklopu istrage u vezi s trgovinom tokom pandemije korona virusa, javlja AP.\nZvaničnici FBI-ja pojavili su se juče u Berovoj kući sa nalogom, što je eskalacija istrage Ministrastva pravosuđa koje ispituje da li je senator prekršio zakon prodajom akcija pre nego što je pandemija izazvala nagli pad tržišta, o čemu svedoče anonimni svedoci.\nNalog za zaplenu senatorovog telefona usvojen je na najvišim nivoima odeljenja, rekao je anonimni zvaničnik, a Ministarstvo pravde je odbilo da komentariše slučaj.\nBerov advokat ranije je izjavio da je po zakonu jasno da bilo koji senator može da trguje na berzi na osnovu javnih informacija.\nBer je negirao krivično delo, ali je takođe zatražio etički pregled prodaje akcija.\nPodaci Senata pokazuju da su Ber i njegova supruga prodali između 600.000 i 1,7 miliona dolara u više od 30 transakcija krajem januara i sredinom februara, neposredno pre nego što je tržište potonulo, a vladini zdravstveni zvaničnici počeli da alarmiraju o virusu. Između ostalih, prodao je i deonice kompanija koje poseduju hotele.\nSenator je priznao da je prodavao akcije zbog korona virusa, ali rekao je da se za donošenje finansijskih odluka oslanja "„isključivo na izveštaje iz javnih izvora”, posebno na Si-En-Bi-Si-ove dnevne izveštaje o zdravlju i nauci iz Azije.\nBer nije jedini zakonodavac koji je prodavao akcije pre nego što je tržište počelo da pada, dodaje AP.\n"NE ISPOLJAVA SIMPTOME" Senator Ron Džonson pozitivan na virus korona\nTRAMP POD PRITISKOM Senator: Uskoro da započnemo proces opoziva\nAmerički Kongres otišao na prazničnu pauzu BEZ DOGOVORA o suđenju Trampu


RTCG - Radio Televizija Crne Gore - Nacionalni javni servis :: Društvo :: Pritužbe uglavnom na zakonitost mjera\n01. 04. 2020. 07:20 >> 15:56 2\n"Primarna je fokusiranost svih segmenata društva da se ovaj problem prevaziđe," rekao je on.\n"Očekujemo svaku situaciju uključujući i eventualno pooštravanje mjera. U fokusu smo interesovanja međunarodnih organizacija, to je primarno Međunarodni komitet za zaštitu od mučenja, zatim UNICEF. Moramo dobro da pazimo da ne povrijedimo ljudska prava onih koji su iz krajnje nepažnje zaraženi virusom korona," rekao je on.\n"Nemamo toliko primjedbi na same uslove smještaja i karantina, možda smo imali samo jednu pritužbu koja se odnosila na ishranu u karantinu, a sve druge pritužbe na mjere koje su sprovedene," rekao je Bjeković.\n"U direktnoj komunikaciji stičem utisak da se u institucijama gdje borave najranjivije kategorije, poosao se završava vrlo dobro a institucije funkcionišu baš kako treba," rekao je Bjeković.\nSiniša Bjeković Koronavirus\nU Budvi najviše novooboljelih na 100 hiljada stanovnika\nLjudska prava u sjenci socio-ekonomskih problema građana


Urnebesna prepiska kaunautora i njegove ćerke Bebe Balašević, koju je ona objavila na društvenim mrežama, postala je hit na internetu.\nBeba je obavestila oca da su rasprodana sva tri koncerta u Kombank dvorani, ali da ljudi i dalje čekaju u redu i upitala ga šta da radi, to jest, da li da zakazuje i četvrti koncert.\n"Ne kapiram, kad je taj koncert, drugog? I mene pitaju, pa ne znam tačno", napisao je Balašević i izvinio se zbog slovnih i pravopisnih grešaka jer "nosi tamne cvikuse, a i napale su ga neke muve".\nPanonski mornar želi da ispoštuje sve fanove koji su ostali uskraćeni za ulaznicu, i planira da zakaže i četvrti koncert, ali čeka da mu jave slobodan datum. Celu prepisku Balaševića i njegove ćerke pogledajte u galeriji.


Komisija predložila evropski Magnicki zakon | EurActiv Serbia\nEvropska komisija predložila je zakon o zabrani putovanja i zamrzavanju imovine pojedinaca odgovornih za kršenje ljudskih prava širom sveta. Zakon je nezvanično nazvan "Evropski Magnicki akt".\nPrema planu Komisije, biće uspostavljen Režim sankcija EU za ljudska prava na globalnom nivou koji će kao jedinstveni okvir zameniti sisteme članica EU za zamrzavanja imovine i zabrane putovanja strancima za koje se smatra da su prekršili osnovna prava.\nNovi režim će omogućiti EU da kazni odgovorne za ozbiljno kršenje ljudskih prava i zlostavljanja širom sveta, bez obzira gde se to desilo i ko je odgovoran.\nTakođe će novi režim "Komisiji prvi put dati uvid u sprovođenje mera zabrane putovanja", rekao je 19. oktobra potpredsednik EK Maroš Šefčovič na predstavljanju nacrta zakona.\nObično je prerogativ članica da prate sprovođenje i verovatno će biti protivljenja davanju nove moći Evropskoj komisiji.\nMeđutim, predloženi režim neće zameniti postojeće režime sankcija.\nNemačko predsedavanje EU potvrdilo je da mu je cilj da članice odobre novi zakon do kraja godine "kako bi novi režim eventualno stupio na snagu u januaru".\nIme Magnickog u predlogu EU bilo je međutim tačka sporenja jer je smetalo nekim zemljama, uključujući Grčku, Kipar i Italiju, kao i Mađarsku, čije vlade imaju bliske odnose sa Rusijom. Te zemlje su izrazile rezerve i zadržavale nacrt plana.\nMinistri spoljnih poslova EU u decembru 2019. otvorili su put za početak rada na evropskom "Magnicki zakonu" koji je dobio ime po ruskom pravniku Sergeju Magnickom koji je umro od maltretiranja i zbog nepružanja pomoći u zatvoru u Moskvi.\nU prvom govoru o stanju Unije u septembru, šefica EK Ursula fon der Lajen obećala je predlog novog režima sankcija koji će omogućiti EU da brže uvodi sankcije specifičnim pojedinicima širom sveta i koji će biti sličan američkom Magnicki zakonu iz 2012.\nS obzirom na nedavne probleme sa uvođenjem sankcija Belorusiji, Turskoj ili Rusiji, postoji "potreba da se naša 'kutija sa alatom' kompletira", rekla je Fon der Lajen.


Na prvoj liniji fronta: Kamionima iz pomoći EU dezinfikuju se ulice Obrenovca - EU u Srbiji\nJovan2020-06-25T14:29:38+02:0025/06/2020|Categories: Vesti|Tags: #EUzaTEBE vesti|\nBitka protiv COVID-19 ne bije se samo u bolnicama. Na prvoj liniji fronta su i radnici službi koje održavaju javne površine, kako bi naš boravak napolju bio što bezbedniji.\nU Obrenovcu su nedavno zajedničku akciju dezinfekcije svih naselja sproveli JKP ‘’Obrenovac’’ i JKP ‘’Vodovod i kanalizacija’’. Radnici ovih javnih komunalnih preduzeća dezinfikovali su ulice kamionima koje je opština Obrenovac dobila u okviru podrške Evropske unije upravljanju migracijama u Srbiji.\nFoto: Portal Obrenovac.rs\nJedan od ciljeva ovog projekta bio je jačanje lokalne komunalne infrastrukture u opštinama koje imaju najveći protok migranata.\nOko 4 miliona evra uloženo je u 18 opština u Srbiji u okviru podrške sredinama koje su primale migrante. Cilj projekta bio je da podstakne prihvatanje i razumevanje pitanja migranata / izbeglica u lokalnim zajednicama. Sprovedene aktivnosti su ojačale odnos između domaćeg stanovništva i migranata / izbeglica i poboljšale su komunalnu infrastrukturu i zdravstveni sistem.\nPored pomoći koju je Srbija dobila od EU od početka epidemije, u borbi protiv koronavirusa značajno mesto imaju i dobijena oprema, ali i ljudi koji su svoje kapacitete izgradili i osnažili u okviru projekata EU i Srbije tokom prethodnih godina.\nPored rezultata koji su ostvareni kroz podršku EU upravljanju migracijama u Srbiji, vredi spomenuti i projekat “XBIT — Prekogranična IT mreža za konkurentnost, inovaciju i preduzetništvo”. Zahvaljujući opremi dobijenoj u tom projektu, inovatori iz Srbije i Hrvatske su pomoću 3D štampača napravili zaštitne vizire za zdravstvene radnike.\nTakođe, kroz jedan od projekata u okviru programa ‘’Podrška Evropske unije inkluzivnom društvu’’, u Ljigu i Lajkovcu je obučeno i licencirano 35 lica za pružanje usluge socijalne zaštite “Pomoć u kući”, nabavljena je oprema za negovateljice i kupljena su tri vozila za terenski rad. Ove negovateljice su od neprocenjive pomoći starima koji zbog mera izolacije tokom epidemije ne mogu da brinu o sebi.\nEvropska unija je najveći donator u Srbiji za upravljanje migracijama. Od 2015. godine, uz povećane mešovite migracione tokove u Srbiju, EU je donirala pomoć od više od 117 miliona evra državnim institucijama, lokalnim samoupravama, međunarodnim organizacijama i organizacijama civilnog društva i drugim korisnicima.\nOd početka povećanog priliva migranata u Srbiju, EU je podržavala funkcionisanje prihvatnih i centara za azil. Hrana, tekući troškovi centara, prevoz do škola, zdravstvenih službi i osoblja takođe se finansiraju uz pomoć EU.


VRAĆA SE KUĆI: Dik Advokat ponovo na klupi Holandije - Fudbal, Reprezentacija\nHotSport»Fudbal»Reprezentacija»VRAĆA SE KUĆI: Dik Advokat ponovo na klupi Holandije\nVRAĆA SE KUĆI: Dik Advokat ponovo na klupi Holandije\nStefan Smuđa| 2017-05-08T16:57:04+01:00\t8. maja 2017. 16:54|0 komentara|HotSport\nNekada je ‘leteo sa orlovima’, a sada ponovo ‘miriše lale’.\nBivši selektor reprezentacije Srbije, ali i Holandije, ponovo će sesti na klupu ‘lala’ i naslediće Denija Blinda na toj poziciji. Advokat je do sada bio trener Fenerbahčea, a na novom selektorskom položaju pomoćnik će mu biti Rud Gulit.\nIskusni stručnjak je već dva puta bio na klupi Holandije, prvi put od 1992. do 1994. godine, a u drugom mandatu selektor je bio od 2002. do 2004. godine.\nUgovor je potpisan do kraja kvalifikacija za Svetsko prvenstvo i ukoliko Holandija izbori plasman na Mondijal u Rusiji, Advokat će voditi nacionalni tim i na najvećoj planetarnoj fudbalskoj smotri.\nMeđutim, Holandija je trenutno tek četvrta u svojoj grupi, iza Bugarske, Švedske i Francuske. Do kraja kvalifikacija je ostalo još pet utakmica.\nAdvokat je u karijeri bio i selektor Belgije, Južne Koreje, Rusije, UAE i Srbije, na čijoj je klupi sedeo samo četiri puta u kvalifikacijama za EP u Francuskoj 2016. godine.\nOsim reprezentativne trenerske karijere, u klupskoj je bio na čelu PSV-a iz Ajndhovena, Glazgov Rendžersa, Borusije Menhengladbah i Sanderlenda.\nTAGOVI: Dik Advokat, fudbalska reprezentacija Holandije


Подршка од 160 милиона динара за увођење стандарда у српским прeдузећима\t| Ministarstvo privrede Republike Srbije\nPodrška od 160 miliona dinara za uvođenje standarda u srpskim preduzećima\nDržava je u ovoj godini izdvojila oko 160 miliona dinara kao podršku srpskoj privredi u uvođenju standarda koji omogućavaju da ona bude konkurentnija na tržištu EU, rečeno je danas na Petoj balkanskoj konferenciji o standardizaciji, gde je navedeno da je Srbija u ovoj oblasti najviše napredovala u regionu.\n„Konkurentnot srpskih preduzeća je usko povezana sa njihovom sposobnošću da proizvedu kvalitetne i bezbedne proizvode, a u skladu sa zahtevima odgovarajućih tehničkih propisa i standarda. Srbija je u ovoj oblasti najviše napedovala u regionu“, izjavio je pomoćnik ministra za infrastrukturu kvaliteta Jovan Petrović.\nKao preduslov za takvu proizvodnju potreban je efikasan i međunarodno priznat sistem infratrukture kvaliteta, objasnio je on, dodajući da je u Srbiji uspostavljena mreža institucija i organizacija u oblasti infrastrukture kvaliteta, metodologije, akreditacije, ocenjivanja usaglašenosti i standardizacije sa zahtevima tehničkih propisa i standarda.\nPored ovog sistema kvaliteta koji je na raspolaganju privredi, dodaje, ministarstvo i država kroz posebne programe pomažu preduzećima da uvedu standarde sa ciljem da ona unaprede proizvodnju, proizvode učine kvalitenijim i atraktivnijim za evropsko tržište.\nOd ukupno 160 miliona Razvojna agencija Srbije je preko svojih programa opredelila 70 miliona dinara za uvođenje standarda za preduzetnike koji već rade, dok je 90 miliona izdvojeno za internacionalizaciju naših preduzeća i njihov izlazak na strana tržišta.\nKako su objasnili predstavnici Ministarstva privrede, Srbija je do sada već preuzela 97 odsto standarda i 75 odsto tehničkih propisa Evropske unije koji garantuju da su proizvodi srpskih kompanija bezbedni i kvalitetni.\nPočetna»Vesti»Podrška od 160 miliona dinara za uvođenje standarda u srpskim preduzećima


Izvor: Radio Televizija Vojvodine, 25.Jan.2022, 17:51\nPredsednik Hrvatske Zoran Milanović izjavio je danas da je srpski član Predsedništva BiH Milorad Dodik hrvatski sagovornik i da mu ne treba uvoditi sankcije, a za lidera najveće bošnjačke stranke Bakira Izetbegovića rekao da "kupuje vreme" kako bi se izbori u BiH mogli održati po starom izbornom sistemu koji diskriminiše Hrvate.\n"Dodik nije >> Pročitaj celu vest na sajtu Radio Televizija Vojvodine << etnonacionalista, nije šovinista, ne širi etničku mržnju", kazao je Milanović u obraćanju novinarima i dodao da je Dodik sagovornik, prenosi Hina.\nIstovremeno je Bakira Izetbegovića, lidera bošnjačke Stranke demokratske akcije (SDA), prozvao "kradljivcem vremena" koji, kako prenosi hrvatska agencija, dolazi na dijalog s hrvatskim predstavnicima, ali potom ne ispunjava dogovoreno.\nKomentarišući proslavu Dana Republike Srpske (RS), Milanović je ponovio da je to "loš datum", jer su nakon njega, kako je rekao, usledili grozni zločini na teritoriji današnje RS.\nU slučaju sukoba u Ukrajini, povlačimo hrvatske vojnike\nMilanović kaže da Hrvatska nema i neće imati ništa sa krizom u Ukrajini i naglašava da će u slučaju eskalacije sukoba Rusije i Ukrajine povući do poslednjeg hrvatskog vojnika. Smatra da Ukrajini nije mesto u NATO.\nNa pitanje novinara kako će se Hrvatska postaviti u slučaju da dođe do eskalacije sukoba Rusije i Ukrajine, Zoran Milanović je istakao da Hrvatska nema ništa sa tim.\n"Gledam izveštaje prema kojima NATO pojačava prisutnost i šalje nekakve izvidničke brodove. Mi sa tim nemamo ništa i nećemo imati ništa, to garantujem. Nećemo slati nikoga, a ukoliko dođe do eskalacije, povući ćemo do poslednjeg hrvatskog vojnika", rekao je Milanović.\nSmatra da sukob nema veze sa Rusijom i Ukrajinom, već sa dinamikom američke unutrašnje politike i Džozefom Bajdenom kojeg je, podseća, podržao jedini u Evropi.\nIpak, ističe da po pitanju međunarodne bezbednosti vidi nekonzistentnost i opasno ponašanje.\n"Ovi događaji se dešavaj u predsoblju Moskve, glavnog grada Rusije. Aranžman koji će voditi računa o bezbednosnim interesima Rusije se itekako mora naći i naći će se. Načini i modaliteti postoje da se Ukrajina sačuva kao čitava država ili barem 99 odsto i da joj se ekonomski pomogne", smatra Milanović.\nKaže da je nova američka administracija pod pritiskom svojih "jastrebova" ali i republikanaca, koji su, kako kaže, do juče opravdavali Trampovu ziherašku politiku prema Moskvi, da se prema Rusiji postavi čvrsto.\nMilanović smatra i da je legalno izabrani predsednika Ukrajine Viktor Januković, za kojeg kaže da je "muljator koji je sedeo na tri stolice", svrgnut 2014. godine u državnom udaru koji su podsticali Evropska unija i Vašington, a što je, kako kaže, rezultiralo "okupacijom Krima".\n"Suočeni smo sa ozbiljnom krizom iza koje pre svega stoji dinamika američke unutrašnje politike", ističe Milanović.\nNaglašava da vidi način da se Ukrajini ugodi i da bude sigurna kao Finska, Austrija ili Švedska i ističe da Ukrajini nije mesto u NATO.\n"Što se tiče hrvatske vojske, ništa od toga. Hrvatska neće u tome sudelovati. Hrvatska se od toga mora maknuti kao od požara, neće biti vatrogasac", naglasio je Milanović odgovarajući na pitanja novinara nakon posete fabrici "Kraš" koja slavi 110 godina postojanja.\nMilanović: Izdajnik je onaj iz Hrvatske ko glasa za sankcije Dodiku\nIzvor: NoviMagazin.rs, 25.Jan.2022